► Grčki đaci kraće u klupama od drugih, test PISA ukazuje na probleme\nGrčki đaci provode u klupama manje vremena nego drugi, piše danas atinski list "Katimerini" i ukazuje da su i kvalitet i trajanje nastave merila njene uspešnosti koja se meri i povremenim međunarodnim takmičenjem, testom PISA. Sa 748 sati nastave godišnje u osnovnim školama i 791 satom u srednjim, prosveta u Grčkoj ide suprotno smeru drugih zemalja Evrope.\nNe samo što je "fond časova" u Grčkoj među najmanjim u Evropi, nego se grčki sistem obrazovanja od drugih "razlikuje po ključnim merilima", na šta ukazuje preporuka EU o tome (Recommended Annual instruction Time in Full Compulsory Education in Europe 2018-2019).\nTaj dokument sadrži minimalno preporučeno vreme nastave u obaveznom, opštem obrazovanju - od prvog razreda osnovne škole, do završetka srednje u školskoj godini 2018/19 u 43 evropska obrazovna sistema.\nPokazalo se da je Grčka među malobrojnim zemljama sa smanjenjem (za čak 25,5 odsto 2018-19. u odnosu na 2017-18.) "fonda časova" u osnovnom obrazovanju. Ostale zemlje s tim padom su Češka, Slovačka i Belgija.\nKao i u ostalim zemljama, nastava tokom obaveznog obrazovanja u Grčkoj u proseku čini 25 odsto ukupnog trajanja nastave - sve do završetka univerzitetskih studija.\nMeđutim, samo u Grčkoj vreme nastave u srednjim školama čini više od 20 odsto ukupnog nastavnog vremena - od prvog razreda osnovne škole, do diplomiranja na nekom fakultetu.\nMeđutim, u srednjoj školi u Grčkoj broj časova za prirodne nauke je sličan broju časova matematike, a nešto je manji od broja časova jezika.\nPored podučavanja osnovnih veština - razumevanja teksta, matematike i prirodnih nauka, grčko obavezno obrazovanje daje malo za razvoj praktičnih veština, prenosi atinski list.\nProfesorka matematike i sociologije obrazovanja i bivša državna menadžerka takmičenja PISA koje priređuje svetska razvojna organizacija OECD, Hrisa Sofianopulu, izjavila je za "Katimerini" da je "utvrđeno da, kako raste vreme nastave, tako se poboljšava uspeh učenika posebno iz ugroženih sredina - ekonomski lošije stojeći slojevi, imigranti".\nNa poslednjem takmičenju PISA 2015. godine, čak skoro trećina - 29,8 odsto đaka u Grčkoj je bilo na niskom stepenu razumevanja prirodnih nauka, odnosno nisu imali osnovne veštine koje bi trebalo da imaju u svom uzrastu.\nU zemljama OECD-a, na tom nivou je bilo 18,5 odsto učenika - znatno manje nego u Grčkoj, dok za prosekom OECD teži EU koja planira da 2020. godine procenat učenika s oskudnim znanjem smanji na 25 odsto ukupnog broja.\nPored toga, nedavna preporuka EU je da prioritet u nastavi treba da bude više građanskog obrazovanja, demokratskih vrednosti, učešća građana u javnim poslovima i razumevanje nastanka i funkcionisanja Evropske unije, rekla je Sofianopulu, profesorka atinskog Istraživačkog univerziteta "Harokopio".\nTe oblasti, međutim, pripadaju društvenim naukama kojima Grčka ionako posvećuje malo vremena u nastavi, konstatuje "Katimerini".\nMeđutim, profesorka Sofianopulu koja učestvuje u trajnom međunarodnom istraživanju obrazovanja, rekla je da ne postoji jedan jedinstveni, "najbolji model" koji bi "mladim ljudima omogućio da zadovolje zahteve kulturno raznolikih, a digitalno povezanih društvenih zajednica u kojima žive i u kojima će raditi".\nPitanje je da li uopšte tome stremi obrazovni sistem Grčke, koji bi, rekla je profesorka, trebalo da gradi "sposobnost pojedinca da analizira svetske i interkulturalne teme i kritički ih razmatra iz različitih perspektiva, da bi razumeo kako i razlike među pojedincima utiču na njihovo shvatanje i sebe i drugih", preneo je "Katimerini".


Sirijci izašli iz sale tokom Morsijevog govora : Nadlanu.com\nSirijci izašli iz sale tokom Morsijevog govora\nObjavljeno 30. avg 2012. / 12:06:14\nKAIRO, 30. avgusta 2012. (Beta-AFP) - Sirijska delegacija napustila je salu u kojoj se održava samit Pokreta nesvrstanih tokom govora egipatskog predsednika Mohameda Morsija koji je nazvao sirijski režim "represivnim", prenela je u četvrtak egipatska novinska agencija MENA.\nMorsi, prvi civilni predsednik izabran u Egiptu posle narodne pobune u kojoj je svrgnut režim Hosnija Mubaraka, ukazao je u svom govoru u Teheranu na značaj "arapskog proleća", u kome je on došao na vlast i koje je podstaklo i gradjanski rat u Siriji.\n"Revolucija u Egiptu bila je stub arapskog proleća, počela je nekoliko dana posle (revolucije) u Tunisu, a usledili su Libija i Jemen i danas je revolucija u Siriji okrenuta protiv represivnog režima u toj zemlji", rekao je Morsi.\n"Svi treba da izrazimo punu podršku borbi onih koji traže slobodu i pravdu u Siriji i da podržimo jasnu političku viziju koja se zalaže za mirni prenos vlasti na demokratski sistem", rekao je Morsi.\nOn je oštro kritikovao vladavinu sirijskog predsednika Bašara al Asada i rekao da svet ima "moralnu dužnost" da stane uz sirijski narod u njihovoj borbi "protiv represivnog režima koji je izgubio legitimitet".


Vlada ovakvom odlukom narušava Ustavom garantovano pravo na potpuno i blagovremeno obaveštenje, smatraju u NUNS-u\nUdruženje novinara Srbije (UNS) pozvalo je Vladu da povuče Zaključak, navodeći da to udruženje razume brigu Vlade Srbije zbog netačnih informacija u vezi sa pandemijom, ali ističe da i lokalne vlasti, kao i stručnjaci iz opština i gradova, treba da odgovaraju na sva pitanja i iscrpno obaveštavaju javnost o zarazi.\n“UNS shvata da su lokalne samouprava dužne da sve važne informacije usmeravaju i ka centralnom kriznom štabu, ali da te informacije moraju da budu dostupne lokalnim medijima i građanima upravo zbog sprečavanja glasina i netačnih informacija”, navodi se u saopštenju UNS-a.\nVlada Srbije je 28. marta donela Zaključak, po kome je za obaveštavanje javnosti o preduzetim zdravstvenim merama i drugim informacijama koje se odnose na lečenje COVID-19 zadužen Krizni štab za suzbijanje te zarazne bolesti, na čijem je čelu predsednica Vlade Srbije.\n"Sva obaveštenja daje ona ili lica koje ovlasti Krizni štab", navela je Vlada Srbije u Zaključku, koji je u utorak 31. marta objavljen u Službenom glasniku.\nNDNV: Vlada unela konfuziju\nNezavisno društvo novinara Vojvodine (NDNV) saopštilo je u sredu da zahteva od Vlade Srbije da pod hitno razjasni “konfuziju koju je unela u javnost”. NDNV navodi da “medijska zajednica i javnost Srbije otvoreno sumnjaju da je reč o pokušaju uvođenja cenzure javnog informisanja”.\n“U pravnom sistemu Republike Srbije već postoje mere kojima se može ograničiti sloboda izražavanja zarad sprečavanja širenja lažnih vesti i dezinformacija. Očekivano bi bilo da nadležni državni organi, primenom postojećih zakonskih rešenja, krenu u borbu protiv lažnih vesti i dezinformacija, a ne da Vlada donosi poseban Zaključak”, saopštio je NDNV.\nNDNV ocenjuje da je neobično što je tim Zaključkom Vlada za obaveštavanje javnosti o stanju i posledicama pandemije ovlastila isključivo Krizni štab za suzbijanje zarazne bolesti COVID-19.\n“Sada se postavlja pitanje šta to znači? Da li mediji mogu da objavljuju istinite informacije, do kojih su došli istraživačkim radom, a koje nisu saopštene od strane Kriznog štaba? Ili će se - apsurdno - sve informacije do kojih mediji dođu iz drugih izvora a ne od Kriznog štaba smatrati netačnim i neproverenim? Na osnovu čega je uvedena pretpostavka da su tačne samo one informacije koje dolaze od Kriznog štaba, dok informacije iz drugih izvora nisu tačne ili su neproverene, bez obzira da li odgovaraju činjenicama ili ne?”, pita NDNV.\nOvo udruženje upozorava da, postoji opasnost da novinari mogu da odgovaraju zbog krivičnog dela Izazivanje panike i nereda, samo zbog toga što informacija, iako je istinita i odgovara činjenicama, nije dobijena od Kriznog štaba,\n“Vlada navodi i da za prenošenje obaveštenja datih od strane neovlašćenih osoba, postoji mogućnost primene propisa koji se odnose na odgovornost i pravne posledice za širenje dezinformacija u periodu vanrednog stanja. Ako postoji samo mogućnost, da li to znači da će nadležni organi moći arbitrarno da odlučuju kada će primenjivati propise?”, pita u saopštenju NDNV.\nBodrožić: Krizni štab kao cenzorska služba\nPredsednik Nezavisnog udruženja novinara Srbije (NUNS) Željko Bodrožić ocenio je da Vlada ovakvom odlukom narušava Ustavom garantovano pravo na potpuno i blagovremeno obaveštenje o pitanjima od javnog značaja i Krizni štab postaje nekakva centralna cenzorska služba, koja ograničava i uskraćuje protok informacija ka javnosti.\n"U uslovima epidemije koja je raširena na sve strane pogrešno je lokalnim i okružnim štabovima ili predstavnici zdravstvenih ustanova zabraniti da direktno, preko lokalnih medija plasiraju važne i proverene informacije i obavezati ih da čekaju proveru i dozvolu centralnog Kriznog štaba", izjavio je Bodrožić za agenciju Beta.\nDodao je da će tako gradjani van Beograda ostati uskraćeni za neophodne informacije i podatke ili će ih dobiti sa zakašnjenjem, što obesmišljava pravovremeno informisanje javnosti.\n"Ako lokalni mediji ostanu bez relevantnih izvora i sagovornika, oni ne samo da neće moći da pravovremeno i tačno informišu, već neće moći ni da demantuju dezinformacije koje se svakim danom šire društvenim mrežama", rekao je predsednik NUNS-a.\nFondacija ‘Slavko Ćuruvija’: Vlada ukinula medijsko izveštavanje\nFondacija “Slavko Ćuruvija” saopštila je da zahteva od Vlade Srbije da omogući blagovremeno informisanje svih građana u lokalnim sredinama u Srbiji o pitanjima vezanim za situaciju sa pandemijom novog korona virusa u svojim zajednicama, kao i o merama koje lokalne samouprave preduzimaju u zaštiti stanovništva.\nU saopštenju Fondacije je ocenjeno da Vlada Srbije svojim zaključcima ne bi smela ni da ograničava novinarska istraživanja, kao ni društveni dijalog o pandemiji, njenim posledicama i stavovima o upravljanju trenutnom krizom. Naglašavaju da se zaključkom kojim se kao jedini izvor informacija o pandemiji određuje Krizni štab praktično ukida medijsko izveštavanje, a medijima dodeljuje ulogu razglasa isključivo onih informacija i stavova koje Vlada sama želi da pruži građanima.\n"Dosledna primena Zaključka onemogućava novinare da proveravaju istinitost i relevantnost informacija koje saopštava Krizni štab. Istovremeno, Vlada suspenduje Ustav Srbije i međunarodne konvencije koje su garanti ljudskih prava, pa i prava na slobodu informisanja", dodaje se. Ističu da su tim zaključkom posebno ugroženi građani u 174 opština i gradova u Srbiji, čiji su novinari i do sada imali problema u dolaženju do informacija o stanju i merama borbe protiv pandemije u lokalnim sredinama.


Morison: Ne bi trebalo da postoje posebna pravila za Novaka\nTanjug 5. januara 2022. 10:30\nSIDNEJ – Novak Đoković treba da dokaže da ima odgovarajuće medicinsko izuzeće od vakcinacije protiv kovida-19 kada sleti u Australiju ili će se u suprotnom naći „u sledećem avionu za povratak kući“, izjavio je danas australijski premijer Skot Morison.\nNajbolji teniser sveta je objavio juče da je dobio izuzeće i da je na putu za Australiju kako bi učestvovao na grend slem turniru u Melburnu, podseća agencija Rojters.\nTeniski savez Australije i vlada australijske države Viktorija saopštili su da je Đoković jedan od „nekolicine“ kandidata među 26 tenisera koji su tražili izuzeće od vakcinacije, ali da nisu dobili nikakav poseban tretman u procesu anonimne prijave.\n„Čekamo njegovu prezentaciju i dokaze koje će nam pružiti da to i podržimo“, izjavio je Morison na konferenciji za medije, nakon što je predsedavao sastankom državnih lidera o suočavanju sa rekordnim nivoima zaraze kovidom u zemlji.\n„Ako ti dokazi budu nedovoljni, onda on neće biti tretiran drugačije od bilo koga drugog i biće u sledećem avionu za povratak kući. Ne bi trebalo da postoje posebna pravila za Novaka Đokovića“, izjavio je Morison.\nOdluka da se Đokoviću odobri izuzeće na turniru je, kako navodi Rojters, izazvala ozbiljne kritike u Australiji, gde je više od 90 odsto ljudi starijih od 16 godina primilo dve doze vakcine protiv kovida-19.\nU Melburnu je, kako podseća britanska agencija, na snazi bio jedan od najdužih lokdauna, a izbijanje omikron soja je izazvalo rekordan broj slučajeva.\n„Mislim da će mnogi ljudi u zajednici Viktorije smatrati da je ovo razočaravajući ishod“, izjavila je vršilac dužnosti ministra sporta Viktorije DŽala Pulford na konferenciji za medije, a nakon vesti o Đokovićevom izuzeću.\n„Ali proces je proces i niko nije imao poseban tretman“, izjavila je ona.\nIzvršni direktor Teniskog saveza Australije Kreg Tajli je izjavio da je proces prijave, koji se sastoji iz dve faze, poverljiv i da ga vode nezavisni stručnjaci.\nSve prijave su procenjene kako bi se osiguralo da svi oni koji su dobili izuzeće ispunjavaju uslove koje je postavila Australijska tehnička savetodavna grupa za imunizaciju (ATAGI).\nKao razloge za dobijanje izuzeća, Tajli je naveo neželjene reakcije na vakcine, nedavnu veliku operaciju ili miokarditis, ali i dokaze o kovid infekciji u prethodnih šest meseci.


Jelena Marjanović ipak ubijena na nasipu?!\nSeptember 25, 2017 FTorgAdmin Estrada vesti Leave a comment\nPotvrđeno je da je imala odbrambene povrede, što dokazuje da se grčevito borila za život kada je napadnuta.\nSuperveštačenje najpoznatijeg srpskog patologa dr Zorana Stankovića potvrdilo je pisanja da je pevačica Jelena Marjanović ubijena na kanalu u Borči, a ne kako se spekulisalo u medijima da se to zbilo u porodičnoj kući ili na nekom drugom mestu.\nKako saznaje dnevni list iz izvora bliskog istrazi, potvrđeno nam je da je superveštačenje dokazalo po tragovima prskanja krvi da je zločin počinjen na kanalu.\nTakođe, istim veštanjem dokazano je da je pevačica usmrćena sa više udaraca tupim predmetom, a ne da je imala ubodne rane.\nNa kraju, potvrđeno je da je imala odbrambene povrede, što dokazuje da se grčevito borila za život kada je napadnuta.\nVladimir, otac osumnjičenog Zorana Marjanovića, ponovo se našao po lupom jer je jedan od svedoka u informativnom razgovoru u policiji rekao da ih je najstariji član porodice Marjanović zamolio da napuste nasip rekavši: “Nema je, ljudi, idite kući”.\n– Vladimir Marjanović nam se obratio oko 4 sata ujutru u nedelju, 3. aprila 2016, i rekao da je najbolje da odemo kućama jer Jelene nema. Zamolio nas je da ako možemo dođemo za dva sata, oko 6, jer će tada „možda bolje videti”. Nismo imali mnogo izbora jer su Marjanovići bili ti koji su nas i pozvali i pomoć, a kada su rekli da se „raziđemo”, to smo i uradili – objašnjava sagovornik blizak istrazi.\nKako dnevni list saznaje, na nasipu 3. aprila 2016. od 4 sata ujutru do 6 sati nije bilo članova iz porodice Marjanović, ali ni ljudi koje su oni pozvali da traže nestalu Jelenu.\n– Sumnja se da je upravo tada doneto telo nesrećne žene i da su tada bačeni dokazi. Na nekoliko metara od Jeleninog tela nađeni su njena patika, deo trenerke i Vladimirov mobilni telefon – dodaje izvor.\nMrtvu snaju bacio u kanal, sina drogirao?!\nInače, kako je dnevni list već pisao, najstariji Marjanović mogao bi da bude sledeći koga će policija privesti na informativni razgovor o ubistvu njegove snaje. Kako se sumnja, njegov zadatak je bio da se otarasi tela, a to svakako nije mogao da učini jedan čovek.\nOn je verovatno imao ulogu „čistača” u slučaju „Marjanović“. Postoji mogućnost da Vladimir nije ni video ko je ubio Jelenu, ali da je učestvovao u uklanjanju tragova i bacanju tela. Ako se setimo da je Jeleni skinut lak sa noktiju, da su joj ruke potapane u varikinu, da je sve očišćeno tim abrazivnim sredstvom, jasno je da to nije mogla da učini jedna osoba – objašnjava sagovornik.\nČitaj još Ivan ljut na Saru jer ne priznaje javno vezu!\nOno što svakako baca sumnju na Vladimira jeste i njegova konstantna prisutnost u javnosti od prvog dana do hapšenja njegovog sina. On je bio taj koji je komunicirao sa medijima, ali se sumnja i da je sina drogirao „bensedinom” svaki put kada bi kretao u policiju.\n– Sumnja se da je Vladimir kontrolisao sina i istragu kada je Zoran uhapšen pre 17 meseci. Postoje indicije da je pre nekoliko dana, kada je policija ponovo zakucala na vrata kuće Marjanovića u Borči, Vladimir bio taj koji je brzo reagovao. Pre nego što je Zoran odveden u policiju, sumnjajući da opet ide na poligraf, Vladimir je uspeo da mu krišom u usta stavi tabletu za smirenje, kao što je to činio i uoči prethodnih testiranja. Plan je bio da smiri sina i pomogne mu da opet prevari mašinu. Međutim, Zoran je odveden u tužilaštvo i zadržan u pritvoru – priča sagovornik.\n« Zadruga: Objavljen snimak zbog kog će Maca poludeti (VIDEO)\nTeodora šokirala novim izjavama u rijalitiju »


Vincent Cassel u filmu CRNA REKA u bioskopima od 21. marta Prolog\nVincent Cassel u filmu CRNA REKA u bioskopima od 21. marta\nNakon veoma uspešnog prikazivanja na ovogodišnjem FEST-u, u domaće bioskope stiže francuski triler Erika Zonke sa Vensanom Kaselom u glavnoj ulozi. Specijalna projekcija koja će najaviti početak bioskopske distribucije biće održana u bioskopu Cineplexx UŠĆE Shopping Centre u 20h, 21. marta.\nCrna Reka je svojevrsni povratak reditelja Erika Zonke u art house vode, koji je napisao i scenario za ovaj neo noir film na osnovu knjige izraelskog pisca Drora Mišanija "A disturbing disappearance" (Tik Ne'edar). Slučaj nestanka tinejdžera Denija, poveren je istrošenom detektivu i alkoholičaru (Vincent Cassel). On se posvećuje istrazi u cilju pronalaska momka, iako ne brine o sopstvenom sinu tinejdžeru koji se upliće u trgovinu narkoticima. Denijev bivši nastavnik postaje neobičajeno zainteresovan za ovaj slučaj i nudi svoju pomoć detektivu.\n„Ova priča donosi nekada težak, a nekada brutalan odnos roditelja i dece, prikazan kroz zamršenu mrežu lažnih tragova isprepletanih sa zlostavljanjem i nasiljem. Priča se bavi veoma osetljivim temama, koje ujedno prikazuju i najgora nedela čovečanstva: incest i ubistvo. Želeo sam da skrenem pažnju na ove užase koristeći fikciju kako bi publiku doveo do ivice terora, a ipak je zadržao podalje od još užasnije istine.“ – izjavio je Zonka.\nOliver Martinez želi što pre venčanje sa Halle Berry\nPorodični dan uz najnovije animirane avanture u bioskopima Cineplexx\nTriler 'Split' na vrhu američkog box officea treću nedelju zaredom\nSutra „Veče sa Kristal Pajt“ u bioskopu „Cineplexx“


Glavni grad Srbije domaćin najjačeg turnira u Evropi - Portal Iz Prve Ruke\nGlavni grad Srbije domaćin najjačeg turnira u Evropi\n– Šahovski savez Srbije nastavlja svoje aktivnosti sa najvišim ambicijama. Srbija je dokazano sportska nacija. Srpski sportisti postižu vrhunske uspehe na najvišem svetskom nivou. Redovno se vraćaju sa najjačih takmičenja sa peharima i medaljama. To se dugi niz godina nije dešavalo – rekao je Dragan Lazić, predsednik Šahovskog saveza Srbije.\n– Šah kao treći sport po masovnosti u Srbiji zaslužuje unapređenje podrške i ozbiljan rad u strukturama Saveza. Sve ove naše ambicije prati i više nego adekvatna podrška države. Ministarstvo omladine i sporta prepoznaje nove vetrove u radu ŠŠ i svi naši novi programi su maksimalno podržani. Za Srbija Open 2021 imamo dodatnu podršku sa samog vrha tj od predsednika Srbije i Vlade Srbije. Znaćemo to da cenimo i da na pravi način doprinesemo promociji naše zemlje. –\n– Kada smo u januaru počeli da kreiramo projekat zvani „Srbija OPEN 2021″ mnogi su sumnjičavo vrteli glavom, što je razumljivo, kada se ima u vidu tadašnja epidemiološka situacija – počeo je Marijan Stričević, direktor turnira „Srbija OPEN“ i savetnik za sponzorski pul i međunarodne odnose u Šahovskog saveza Srbije.\n– Raspisali smo takmičenje u martu, dobro ga reklamirali i rezultat je zaista impresivan: oko 500 učesnika iz 44 nacionalne federacije. Među njima preko 50 velemajstora i mnogi poznati igrači i nosioci olimpijskih medalja. Po svim parametrima i našim saznanjima, „Srbija OPEN“ biće najjači OPEN turnir ove godine u Evropi, možda i na svetu, i ne krijemo da smo ponosni na ovu činjenicu. Sa ovim turnirom želimo da rastemo iz godine u godinu i da postanemo partner hotelima, prevoznicima, ugostiteljima, jer ne treba izgubiti iz vida da će ove godine zbog „Srbija OPEN“ u Beograd doputovati oko 500 osoba iz inostranstva, koje će se ovde zadržati nedelju dana – kaže Stričević.\nOrganizator turnira „Srbija OPEN 2021“ je Šahovski savez Srbije. Održavanje turnira su podržali Vlada Republike Srbije, Ministarstvo omladine i sporta, Grad Beograd i Svetska šahovska organizacija (FIDE).\nPovezane temeBeogradfideMinistarstvo omladine i sportašahšahovski savez srbijesrbija opensvetska šahovska organizacijaturnirVlada Republike Srbije\nZvezdan Terzić: Nadam se početku novih odnosa sa Partizanom\nDeseti trijumf orlova u Ligi nacija u Riminiju\nZaplenjeno više od 4 kilograma narkotika\nOsumnjičen za izvršenje više krivičnih dela\nNorveška i Rusija domaćini evropskih prvenstava\nEVROPSKA STRELJAČKA KONFEDERACIJA POTVRDILA DATUME\nPrezidijum Evropske streljačke konfederacije potvrdio je domaćine i datume kontinentalnih prvenstava u 2022. godini. Šampionat Evrope vazdušnim oružjem biće održan u Hamaru (Norveška) od 18. do 27.marta. Evropsko prvenstvo u disciplinama malokalibarskim oružjem i u gađanju glinenih golubova zakazano je za drugu polovinu avgusta (15 – 30.avgust) u Moskovskom regionu\nFOTO – STRELJAČKI SAVEZ SRBIJE\nLifeStylepre 13 sati


Home / Ekologija / Projekt francuske organizacije „Voli svoj otpad“\nMinistar zaštite životne sredine Goran Trivan prisustvovao je danas predstavljanju projekta francuske organizacije „Voli svoj otpad“ u vezi recikliranja i ponovnog korišćenja viškova hrane kao organskog otpada, koji je upriličila organizacija „Mikser“ sa Programom za razvoj Ujedinjenih nacija u okviru projekta „Platforma za cirkularnu ekonomiju i održivi razvoj u Srbiji“. Projekat „Voli svoj otpad“ predstavila je direktorka Žilijet Franke na neformalnom ručku kojem su prisustvovali i ugostitelji poznatih beogradskih restorana.\nŽilijet Franke prenela je ideje i iskustva organizacije „Voli svoj otpad“, ističući da je dijalog sa privatnim sektorom dobra osnova da se učini iskorak ka racionalnom i ekonomski opravdanom tretiranju viškova hrane kao biogradibilnog otpada, i naglasila spremnost da dobra iskustva ove francuske organizacije prenese i Srbiji.\nMinistar Trivan je u obraćanju učesnicima naglasio da se mora hranom racionalno upravljati, i pronaći način da se pomogne onima koji je nemaju dovoljno, kao i da tretiranje organskog otpada predstavlja značajan segment u razvijanju zelene ekonomije bazirane na otpadu kao resursu. „U oblasti održivog upravljanja otpadom, tretiranje i održivo korišćenje viškova hrane je pitanje o kojem bi takođe trebalo razmišljati na praktičan način.\nDogovori svih u procesu nastajanja i tretiranja viška hrane je ne samo ekološki opravdan, već i human proces“, naglasio je Trivan. On je izrazio spremnost Ministarstva da podrži ovakve ideje i projektne aktivnosti koje doprinose razvijanju i unapređenju prerade, reciklaže i ponovnog korišćenja organskog otpada.


Renault Grupa lani isporučila 3,76 miliona vozila, prodaja porasla 8,5 posto - Auto.ba\nMagazin Vijesti Renault Grupa lani isporučila 3,76 miliona vozila, prodaja porasla ...\nRenault Grupa lani isporučila 3,76 miliona vozila, prodaja porasla 8,5 posto\n18.01.2018 u 20:20\nNa evropskom tržištu koje je raslo za 3,3%, Grupa je napredovala za čak 10,8% isporučivši 1,91 milion vozila. Renault je drugi najprodavaniji brand u Evropi sa tržišnim ‘share-om’ od 8,2 posto čemu je doprinijela mlada gama Mégana i njegovih derivata, te lansiranje modela Koleos u junu mjesecu. Clio je zadržao poziciju drugog najprodavanijeg automobila u klasi, dok je Captur neprikosnoveno vladao na čelu urbanih crossover modela.\nRenault dominira i tržištem vozila sa nultom emisijom štetnih gasova. Naime, Renault, kao najprodavanija francuska marka općenito, zadržao je 23,8 tržišnog učešća kod električara ponovo kao lider tržišta koje je u velikom usponu. Model ZOE je bio najprodavaniji električni model u Evropi lani sa porastom prodaje od 44 posto.\nStartegija mlade game vozila i geografska ekspanzija pokazale su se kao temeljne karike u starateškom lancu, koje su opet rezultirale povećanim prodajnim volumenom u svim regijama. Renault Grupa očekuje i ove godine da nastavi sa rastom prodaje i internacionalizacije oslanjajući se na provođenje dobitne ‘Drive The Future’ strategije.


eKapija | Praćenje ponašanja zaposlenih u središtu rešenja za zaštitu podataka - Korisnici nesvesno postaju saučesnici hakerskih napada\nIzvor: eKapija | Četvrtak, 24.05.2018.| 10:46\nPraćenje ponašanja zaposlenih u središtu rešenja za zaštitu podataka - Korisnici nesvesno postaju saučesnici hakerskih napada\nUprkos rastućim investicijama u odbrambene tehnologije, sajber bezbednost je i dalje na ispitu. Tome je najviše doprinela digitalizacija korporativnih sistema, u kojima se odvija neprekidna razmena podataka, uskladištenih u korporativnim mrežama kompanija.\nPred privrednim subjektima je tako danas mnoštvo bezbednosnih izazova, kako zbog usklađivanja poslovanja s nastupajućim GDPR-om, tako i zbog konstantnih hakerskih pretnji sa kojima se korporativne mreže suočavaju. Pri tome, upozoravaju organizacije specijalizovane za oblasti zaštite podataka i njihovog upravljanja, veliki broj pretnji nastaje upravo unutar samih kompanija.\n- Uvek bih rekao da opasnost pre dolazi iz sistema nego izvan sistema - kaže za naš portal Ivan Mladenović, regionalni menadžer kompanije Clico, specijalizovane za oblasti zaštite podataka, umrežavanja informacionih sistema i njihovog upravljanja.\n- Praćenje ponašanja zaposlenih zato postaje sveopšte prihvaćen pristup pronalaženju efikasnih rešenja za zaštitu podataka, a njegova primena će za rukovodioce sektora za bezbednost informacija (CISO), biti među prva tri prioriteta u 2018. godini.\nOvo predviđanje deo je i istraživanja stručnjaka američke kompanije Forcepoint, čiji je Clico partner za Adriatic region, a čija bezbednosna rešenja se baziraju na konstantnom proučavanju ljudskog ponašanja u cilju izrade sistema koji imaju sposobnost prepoznavanja motiva i namera korisnika na osnovu njihove interakcije s podacima.\nPomenuto istraživanje predviđa i da će najčešće mete napada hakera u narednom periodu biti računarstvo u oblaku, Internet stvari (IoT) i kriptovalute, a većina njih, posledica je upravo ljudskog faktora, koji predstavlja najslabiju kariku u lancu zaštite podataka.\n- Korisnici imaju potencijal da nenamerno, u samo jednom trenutku, kompromituju funkcionisanje sopstvenih sistema, kao i da već u sledećem budu izvor inovacija, ali samo ukoliko zaista razumemo njihovo ponašanje i njihove namere - objašnjava Mladenović naglašavajući da postavljanjem ljudskih ponašanja i namera u centar bezbednosnih aktivnosti, industrija ima šanse da se izbori s izazovima koje tehnološke inovacije nose sa sobom.\nKoliko su, međutim, toga svesne kompanije u Srbiji?\nVrlo malo, navodi naš sagovornik, budući da su, kako kaže, uglavnom fokusirane na rešavanje bezbednosnih problema kroz hardversku implementaciju, što nije dovoljno.\n- Sistemska analiza podataka, ko sme, kako i kada da koristi podatke, vrlo je važna za razumevanje gde prvo treba reagovati da bi se zaštitio sistem. Podaci i ljudi su jedine dve konstante u firmama - imate podatak koji je najvredniji i koga morate da štitite i zaposlenog koji zna ili ne zna kako da deluje. Zato je edukacija najjednostavnija metoda za povećanje svesti o bezbednosti.\nForcepoint bezbednosna rešenja zasnovana na konstantnom proučavanju ljudskog ponašanja, koja koristi više od 20.000 firmi širom sveta, pronalaze zahvaljujući ekspertizi inženjera kompanije Clico put i do kompanija u Srbiji. Najviše su, kaže Mladenović, važnosti zaštite podataka na ovaj način svesni bankarski i osiguravajući sektor, budući da imaju ozbiljne podatke koje moraju štititi i čiji gubitak bi bio katastrofalan po njihovo poslovanje.\n- Očekujem i da će javni sektor krenuti sa ozbiljnijim implementacijama jer se sve digitalizuje. Sve je više toga sa početnim "e" - e-porezi, e-uprava... što znači da su značajni podaci negde pothranjeni i moraju da se štite. Podaci u firmama i komunikacija sa cloud servisima, dalje, stavke su koje će u narednom periodu biti izložene najvećim pretnjama generalno.\nSajber kriminalci, pojašnjava Mladenović, počeli su da se okreću ka računarstvu u oblaku (Cloud Computing) zbog njegove pristupačnosti. Cloud mrežama se obično veruje, a to povećava mogućnost da neovlašćen pristup prođe nezapaženo.\n- Ukoliko je zaposleni kompanije pristupio oblaku preko javne Wi-Fi mreže, a korisničko ime i lozinka su presretnuti, koliko dugo je potrebno pre nego što to neko shvati? Zato obezbeđivanje podataka u oblaku zahteva zaštitu koja mora da računa na rizike iznutra, tj. one koji potiču od samog korisnika - ističe.\nI široka primena IoT u privatnom i poslovnom okruženju, u kombinaciji sa uređajima kojima se lako pristupa, učinila ih je atraktivnom metom za sajber prestupnike, a prema predviđanjima Forcepoint, kako broj uređaja, koji su sastavni deo IoT platforme raste i interkonekcije se umnožavaju, tako će rasti i broj IoT malware-a, koji se gotovo udvostručio u periodu od 2015. do 2016. godine.\nJedna od trenutno najaktuelnijih pretnji, upozorava Mladenović, odnosi se i na porast hakovanja kriptovaluta.\n- Očekujemo da će se povećati broj zlonamernih programa koji imaju za cilj napad na akreditive o razmeni kriptovaluta, a napadači će targetirati slabosti u sistemima koji implementiraju blockchain tehnologiju - naglašava Mladenović, podsećajući da se trenutno u svetu koristi 1,65 miliona računara za rudarenje Bitcoina.\nIstičući da ne postoji rešenje ili sistem koji može 100% da obezbedi zaštitu podataka, Mladenović ističe da će dalja evolucija veština hakera pratiti evoluciju razvoja bezbednosnih IT rešenja, od kojih nijedan, napominje, ne bi trebalo da isključuje ljudski element.\nClico SEE d.o.o. Beograd\npretnje po IT bezbednost\npraćenje ponašanja pojedinca u zaštiti podataka\nbezbednosna IT rešenja\nnajčešće mete hakera\nIT bezbednosne pretnje


Svako ko pretenduje da bude uspešan investitor trebalo bi da prati dešavanja na Forex-u i ima uvid u analizu globalnog finansijskog tržišta. U tu svrhu, FXLider-ov tim analitičara za vas priprema dnevne analize tržišta dva puta dnevno, ujutru i uveče. Svojim klijentima nudimo i nedeljne preglede, ekonomski kalendar i još mnogo toga kako biste što bolje pratili važne vesti i događaje sa tržišta u cilju što profitabilnijeg trgovanja.\nRadno vreme tržišta tokom President Day-a\nNedeljni presek kretanja globalnog finansijskog tržišta - 11.01.2017.\nFXLider- Novosti i analize tržišta - Šta Vas sve očekuje i u kom terminu?\nJutarnja i večernja analiza za EUR/USD, Zlato i Naftu, 5 dana u nedelji.\nKlikom na kalendar u sekciji Jutarnje/Večernje analize sa leve strane, izaberite analize iz prethodnog perioda.\nJutarnja analiza - Svakog radnog dana u 10:00 časova\nVečernja analiza - Svakog radnog dana u 15:30 časova\nPregled najvažnijih dešavanja iz prethodne nedelje za EUR/USD, Zlato i Naftu.\nDetaljna analiza najznačajnijeg fundamenta iz tekuće nedelje\nIzbor najinteresantnijeg instrumenta za trgovanje te nedelje\nDetaljan uvid u predstojeće događaje i njihov uticaj na tržište\nUspešnost analiza za 3 najtrgovanija instrumenta u januaru\nKako tumačiti dnevne analize i Trading Central:


Četiri vrtića Predškolske ustanove Užice koja još uvek ne rade, prema preporukama Štaba za vanredne situacije grada Užica, biće otvoreni postepeno, u skladu sa potrebama i iskazanim interesovanjem roditelja da deca ponovo krenu u vrtić. Organizaciono, svi vrtići su spremni za prijem dece , a ove nedelje završeno je i testiranje na virus COVID19 svih zaposlenih u Predškolskoj ustanovi Užice i svi rezultati su negativni.\n11.maja kada su užički vrtići ponovo počeli sa radom od 507 dece, prijavljene za dolazak u vrtić, zaključno sa drugom nedeljom rada, u Predškolskoj ustanovi Užice trenutno ima 270 mališana rasporedjenih u 7, od ukupno 11 vrtića ove ustanove.\n“Nije nam u interesu da krenemo u ovom trenutku sa radom svih vrtića, a da nemamo dece. Sa upravom u Predškolskoj ustanovi Užice zato smo u kontaktu svakodnevno, redovno se sprovode ankete medju roditeljima i kada za to bude realne i racionalne potrebe otvorićemo i preostala četiri vrtića”, kaže gradonačelnik Užica Tihomir Petković.\nVeselinka Jovanović, direktorka Predškolske ustanove Užice\nPrema sprovedenoj anketi medju roditeljima za narednu nedelju najavljen je polazak u vrtiće još 73 dece.\n“To će biti na nivou cele ustanove oko 340 dece, što u potpunosti obezbedjuju kapaciteti već otvorenih objekata. Novi vrtići biće otvoreni tek kada iskazane potrebe roditelja budu na nivou da je racionalno, u ovim uslovima, da i ti vrtići počnu sa radom, o čemu će naravno, roditelji biti blagovremeno obavešteni”, navodi direktorka Predškolske ustanove Užice, Veselinka Jovanović.\nU već otvorenim objektima za prijem dece u Predškolskoj ustanovi Užice poštuju se i primenjuju sve propisane mere Ministarstva zdravlja. Od naredne nedelje ukoliko roditelj nije u mogućnosti da obezbedi potvrdu od poslodavca o neophodnosti angažovanja na poslu, u upravi Predškolske ustanove Užice može dati pisanu izjavu.\n“To je izjava koju roditelj potpisuje da je neophodno da bude radno angažovan na primer na nekim sezonskim ili povremenim poslovima i ne može da dobije radnu potvrdu od poslodavca. Tu izjavu, zajedno sa lekarskim uverenjem za dete od pedijatra, koje je naravno i dalje neophodno, predaje vaspitaču u vrtiću u koji dete ide”, objašnjava direktorka užičkih vrtića, Veselinka Jovanović.\nPrijem zahteva za upis nove dece u užičke vrtiće traje do 1. juna i preporuka je da se koristi elektronska prijava preko e-uprave, mada je omogućeno i direktno podnošenje zahteva u upravi Predškolske ustanove Užice. Nakon obrade pristiglih prijava očekuje sa da će na svim objektima Predškolske ustanove Užice do 20. juna biti istaknuti spiskove primljene dece u ovu ustanovu.\nSpisak dosadašnjih komentara za članak "Postepeno otvaranje vrtića u Užicu".\nSpisak dosadašnjih komentara za članak "Postepeno otvaranje vrtića u Užicu". Podelite vaše mišljenje sa nama. Pošaljite komentar klikom na dugme - napišite komentar.


Berlin: potpisan sporazum o policijskoj saradnji Beograda i Belina – Balkanekspresrb.rs\nNA KONFERENCIJI ZA NOVINARE U BERLINU MINISTAR STEFANOVIĆ JE REKAO DA JE TO PRVI PUT U ISTORIJI DA SE POTPISUJE SPORAZUM U OBLASTI BEZBEDNOSTI IZMEĐU SRBIJE I NEMAČKE I DA JE TO VEOMA ZNAČAJAN KORAK\nMINISTAR unutrašnjih poslova dr Nebojša Stefanović rekao je danas Berlinu, gde je sa nemačkim ministrom policije Tomasom de Mazijerom potpisao Sporazum o policijskoj saradnji Srbije i Nemačke, da su najnoviji događaji u Briselu još jedna potvrda da je neophodno da se snažnije borimo protiv terorizma i da razmenjujemo informacije kako bismo bili efikasniji u borbi protiv terorizma.\n“Želim da izrazim saučešće porodicama žrtava terorističkih napada u Briselu i da istaknem da smo spremni da se priključimo Nemačkoj i drugim državama Evrope u nemilosrdnoj borbi protiv terorizma” naglasio je Stefanović.\nNa konferenciji za novinare u Berlinu ministar Stefanović je rekao da je to prvi put u istoriji da se potpisuje sporazum u oblasti bezbednosti između Srbije i Nemačke i da je to veoma značajan korak.\n“To je daleko više od administrativne forme, već daje konkretnu mogućnost za zajedničku saradnju u oblasti borbe protiv trgovine narkoticima, krijumčarenja oružja, organizovanog kriminala, trgovine ljudima i za sva ona rešenja koja su nam potrebna u smislu borbe protiv lažnih azilanata i onih koji prolaze kroz naše zemlje i pokušavaju da zatraže azil u zapadnoj Evropi” rekao je Stefanović.\nSrpski ministar policije je izrazio zahvalnost kolegi Tomasu de Mazijeru zbog činjenice da je Nemačka spremna da jača kapacitete srpske policije i da se stvaraju zajednički policijski timovi koji će raditi na konkretnim predmetima na sprečavanju krivičnih dela na teritoriji obe države.\n“Srbiji je veoma važno da pokaže da je posvećena suzbijanju svih krivičnih dela naročito u trgovini narkoticima i rešavanju svega što se dešava na delu migrantske rute koja ide kroz Srbiju ka zapadnoj Evropi” objasnio je ministar Stefanović.♦\nTagsNebojša Stefanović Nemačka Sporazum Tomas de Mazijer


Tanjug 5. juna 2021. 09:31\nBEOGRAD – Privredna komora Srbije (PKS) i Fondacija Petlja, u saradnji sa Ministarstvom prosvete, nauke i tehnološkog razvoja, raspisale su konkurs “Programiraj svoj uspeh” za učenike sedmog i osmog razreda za izbor najboljih primera projektne nastave iz informatike i računarstva.\n„Mi ovim konkursom slavimo povezanost škole sa životom. Pozvali smo timove koji će se sastojati od dece različitih interesovanja i školskog uspeha, ali želimo da nagradimo i promovišemo ono što su zajedno stvorili“, istakla je ona.\n„Mi ćemo ih upoznati sa kolegama koje su već uspele, a plan je da ih odvedemo u naučno-tehnološke parkove, da urade virtuelne ture u kompanijama koje se bave time, da im približimo svet inovativnih digitalnih kompanija, koji će moći da vide na licu mesta“, rekao je Stojanović Tanjugu.\n„Poslovi će sve više podrazumevati digitalnu pismenost radnika, što se može primetiti i danas, i ona će biti važna ne samo za one koji se bave programiranjem, već za sve delatnosti“, kaže Vasiljević.\n„Sadržaji koji se uče su aktuelni, izazovni, sa konkretnim aktivnostima koje učenici mogu odmah praktično primeniti u svom svakodnevnom životu. Ne samo u korišćenju različitih digitalnih servisa, uređaja i aplikacija, već i u kreiranju digitalnih sadržaja, rešavanju praktičnih problema i razvijanju kritičkog mišljenja“, rekao je Todorović Tanjugu.\n„Pokretanje klubova programiranja u školama je ključni element projekta Škole za 21. vek, koji u Srbiji sprovodi Britanski savet u saradnji sa Ministarstvom prosvete, kako bi promovisala veštine programiranja kao ključne veštine za 21. vek“, istakao je Todorović.


Počeo sastanak delegacija SDA i HDZ-a u Parlamentu BiH – Haber.ba\nPočeo sastanak delegacija SDA i HDZ-a u Parlamentu BiH\nU zgradi Parlamenta BiH počeo je sastanak delegacija SDA i HDZ-a BiH, predvođenih predsjednicima Bakirom Izetbegovićem i Draganom Čovićem.\nSastanak delegacija SDA i HDZ-a - Vijesti.ba\nU delegaciji SDA su pored Izetbegovića još i Halid Genjac, Denis Zvizdić i Edin Ramić. U delegaciji HDZ-a su osim Čovića i Lidija Bradara, Marinko Čavara i Vjekoslav Bevanda.\nIako zvanično nije najavljeno šta su teme razgovora, za pretpostaviti je da će delegacije dviju stranaka razmotriti aktuelnu političku situaciju u BiH, s fokusom na formiranje vlasti na državnom i federalnom nivou.\nPrije početka sastanka, učenici nisu davali izjave prisutnim medijima, ali je konferencija za novinare najavljena po okončanju razgovora.\nObraćanje javnosti predviđeno je oko 17.30 sati, prenose “Vijesti“.\nTeme:formiranje vlasti, HDZ BiH, izdvojeno, Parlament BiH, sastanak, SDA


Krivokapić: Crna Gora postaje veliko gradilište, snažan oporavak ekonomije do kraja godine | Portal Berane online\nKrivokapić: Crna Gora postaje veliko gradilište, snažan oporavak ekonomije do kraja godine\n„Bez obzira na politička nadmetanja, najbitnije je da se Crna Gora okrene ekonomiji i popravljanju životnog standarda svojih građana. To je jedini način da se približimo standardu i vrijednostima koje baštine zemlje EU”, rekao je premijer\nIz Valde je saopšteno da je Krivokapić predstavnicima EBRD rekao da je usvajanjem budžeta „Vlada napokon uspjela da stvori realne uslove za brži ekonomski oporavak, uz stabilizaciju javnih finansija kao jednog od glavnih preduslova ukupne ekonomske održivosti“.\nIstakao je, saopšteno je, da Vlada sa socijalnim partnerima i poslovnom zajednicom „čini sve da unaprijedi poslovni ambijent i pomogne stvaranju tržišta podjednakih šansi, kao i da je pokazala jaku investicionu aktivnost u prioritetnim oblastima – turizmu, energetici, prerađivačkoj industriji i poljoprivredi, te saobraćajnoj infrastrukturi“.\n„Bez obzira na politička nadmetanja, najbitnije je da se Crna Gora okrene ekonomiji i popravljanju životnog standarda svojih građana. To je jedini način da se približimo standardu i vrijednostima koje baštine zemlje EU”, rekao je Krivokapić.\n„Sa nekoliko važnih energetskih projekata, sa kojima ćemo postići dekarbonizaciju i održivost, imamo cilj da Crna Gora postane regionalno energetsko čvorište“, poručio je Krivokapić.\nRigterink je, kako se navodi u saopštenju Vlade pohvalio „konkretne rezultate koje je Vlada postigla u toku dosadašnjeg rada i iskazao spremnost za još jaču i intezivniju saradnju između Crne Gore i EBRD“.\n„Čestitam Vladi što je u Skupštini usvojen izuzetno razborit budžet za 2021. godinu. Takođe Vam čestitam i na uspješnom hedžing aranžmanu za kredit za auto-put. Čestitke Vam upućujem jer ste ovim potezima uspjeli da obezbjedite jako privlačnu kamatnu stopu, što će Vam zasigurno pomoći da stabilizujete državne finansije i povećate povjerenje investitora u crnogorsko tržište“, rekao je Rigterink.\nMilatović je naveo da je „odgovorna politika Vlade u pandemijskoj godini, a samim tim i oporavak ekonomskih aktivnosti države, preduslov za pokretanje novih investicija u Crnu Goru i podrške EBRD-a“.\n„Ministarstvo ekonomskog razvoja dodatno je intenziviralo saradnju sa Evropskom bankom za obnovu i razvoj kako bi ubrzalo i unaprijedilo realizaciju postojećih i novih inicijativa. Očekujemo nastavak i jačanje partnerstva kroz Kreditno-garantni fond kako bi se poboljšao pristup finansijskim sredstvima za mala i srednja preduzeća, preduzetnike i druga preduzeća, i time indukovalo stvaranje novih radnih mjesta i povećanje izvoza“, kazao je Milatović.\nIz Vlade se saopšteno da je šef kancelarije EBRD-a u Crnoj Gori Jap Sprej, koji uskoro napušta tu poziciju, zahvalio na saradnji i odličnoj podršci koju je Vlada pružila toj finansijskoj instituciji u proteklih devet mjeseci.\nSlične teme:EBRDEvropska banka za obnovu i razvojIstaknutoJakov MilatovićJurgen RigterinkMilojko SpajićMinistarstvo ekonomskog razvojaMinistarstvo finansija i socijalnog staranjaVlada Crne GoreZdravko Krivokapić\nUhapšen 29-godišnji Podgoričanin sa 33,5 kilograma marihuane u Prijepolju


Na okruglom stolu o informacionoj bezbednosti podataka građana na lokalu, održanom u utorak, 18. decembra u 2018. u Palati Srbija rečeno je da bi lokalnim samoupravama trebalo pružiti podršku da unaprede informacione sisteme, kapacitete IT službenika i procedure za upravljanje podacima građana. Iako bi većina gradova i opština mogla da se nosi sa potencijalnim eksternim hakerskim napadima, analiza Kancelarije za IT i e-upravu i NALED-a pokazala je da su prilično ranjivi i na potencijalne interne zloupotrebe informacija.\n„Cilj projekta bio je provera kvaliteta zaštite podataka građana na nivou lokalnih samouprava, te su osim istraživanja, sprovedeni i pen-testovi bezbednosti IT sistema, sajtova i aplikacija u osam gradova i dve opštine. Kragujevac, Užice, Vranje, Pirot, Šabac, Požarevac, Sombor, Zrenjanin, Vrnjačka Banja i Pećinci prve su lokalne samouprave u kojima su stručnjaci za informacionu bezbednost u saradnji sa nadležnima simulirali kontrolisan hakerski napad“, rekao je Mihailo Jovanović, direktor Kancelarije za informacione tehnologije i elektronsku upravu Vlade Srbije.\nOvih deset lokalnih samouprava čine pionire informacione bezbednosti i njihov proces zaštite podataka zapravo tek počinje. Pen-testiranje bi trebalo redovno da sprovode jednom godišnje, što je i preporuka svim opštinama i gradovima u Srbiji, imajući u vidu da ubrzan razvoj informacionih tehnologija iz dana u dan donosi nove pretnje i zahteva stalna prilagođavanja.\n– Čak 71% anketiranih nema mehanizme kontrole odliva informacija, dok dve trećine nije obavilo procenu bezbednosti IT sistema i zato smo danas gradonačelnicima i predsednicima opština uručili preporuke kako da u što kraćem roku obezbede bolju zaštitu IT sistema od zloupotreba. Razvoj eUprave predstavlja veliki izazov za opštine i gradove u Srbiji i NALED i Savez za e-upravu žele da im pomognu da unaprede održivost i bezbednost IT sistema kako bi bile spremne da pružaju e-servise, ali i kako bi imale svest o odgovornom korišćenju i čuvanju podataka koji su im povereni – rekao je Dejan Đokić, predsednik Izvršnog odbora NALED-a i direktor kompanije “Asseco SEE”.\nBane Spasović gradonačelnik Grada Požarevca je ovom prilikom rekao:\n”Saglasan sam sa kolegom Đokićem da razvoj e-uprave predstavlja veliki izazov za opštine i gradove u Srbiji jer one neposredno pružaju usluge građanima i privredi i na njima zaista leži velika odgovornost. Tim pre što e-uprava znači pružanje usluga koje su transparentne, efikasne i sigurne. Da bismo adekvatno odgovorili na zakonom poverene nadležnosti u domenu e-uprave, neophodna nam je podrška i pomoć, kao i prilika da se čuje i glas sa lokala. Savez za e-upravu je dobra platforma gde možemo da iznesmeo svoje probleme i zajedno sa privredom i centralnim nivoom vlasti, artikulišemo i ponudimo najbolja rešenja, a realizacija projekta povodom kojeg smo se danas i okupili je primer saradnje privatnog i javnog sektora u cilju stvaranja boljih uslova za život i rad u Srbiji.“


10 najboljih hotela u San Điminjanu u 2019: TripAdvisor\nNajbolji hoteli - San Điminjano, Italija\n222 objekta u San Điminjanu\nCena koju ste pronašli je za 18% niža od prosečne cene ovog hotela od 114 US$ za noćenje.\nBr. 1 u pogledu odnosa cena/kvalitet od 222 smeštajna objekta u San Điminjanu\nBr. 2 u pogledu odnosa cena/kvalitet od 222 smeštajna objekta u San Điminjanu\nCena koju ste pronašli je za 32% niža od prosečne cene ovog hotela od 131 US$ za noćenje.\nBr. 3 u pogledu odnosa cena/kvalitet od 222 smeštajna objekta u San Điminjanu\nPonude i obaveštenja35 € (EUR)\nBr. 4 u pogledu odnosa cena/kvalitet od 222 smeštajna objekta u San Điminjanu\nBr. 5 u pogledu odnosa cena/kvalitet od 222 smeštajna objekta u San Điminjanu\nBr. 6 u pogledu odnosa cena/kvalitet od 222 smeštajna objekta u San Điminjanu\nBr. 7 u pogledu odnosa cena/kvalitet od 222 smeštajna objekta u San Điminjanu\nBr. 8 u pogledu odnosa cena/kvalitet od 222 smeštajna objekta u San Điminjanu\nBr. 9 u pogledu odnosa cena/kvalitet od 222 smeštajna objekta u San Điminjanu\nBr. 10 u pogledu odnosa cena/kvalitet od 222 smeštajna objekta u San Điminjanu\nBr. 11 u pogledu odnosa cena/kvalitet od 222 smeštajna objekta u San Điminjanu\nBr. 12 u pogledu odnosa cena/kvalitet od 222 smeštajna objekta u San Điminjanu\nBr. 13 u pogledu odnosa cena/kvalitet od 222 smeštajna objekta u San Điminjanu\nBr. 14 u pogledu odnosa cena/kvalitet od 222 smeštajna objekta u San Điminjanu\nBr. 15 u pogledu odnosa cena/kvalitet od 222 smeštajna objekta u San Điminjanu\nBr. 16 u pogledu odnosa cena/kvalitet od 222 smeštajna objekta u San Điminjanu\nBr. 17 u pogledu odnosa cena/kvalitet od 222 smeštajna objekta u San Điminjanu\nBr. 18 u pogledu odnosa cena/kvalitet od 222 smeštajna objekta u San Điminjanu\nBr. 19 u pogledu odnosa cena/kvalitet od 222 smeštajna objekta u San Điminjanu


PARTIZAN UZIMA MILIONE NA ASANU: Posle odlaska Japanca bez pozdrava, crno-beli predaju tužbu FIFA | Novosti.RS\nNajbolji strelac i po mišljenju mnogih najbolji fudbaler Partizana u ovoj sezoni Takuma Asano je spakovao kofere, otputovao u Japan i odande putem "Instagrama" poslao poruku da ne planira više da se vraća u klub zbog neisplaćenih zarada. One su, po njegovom mišljenju, došle do te mere da je jednostrani raskid ugovora rešenje koje će mu omogućiti da postane slobodan igrač.\nDa li je baš tako? Od ljubavi koju nisu krile obe strane, praktično preko noći se došlo do dugog i neizvesnog sudskog procesa, koji će razmrsiti čvor i otkriti ko je bio u pravu. Normalno, posle šokantnog rastanka obe strane drže do toga da je pravda na njihovoj strani. Asano najviše zbog činjenice da mu je tokom korone smanjena plata za taj period 50 odsto, iako nije dao saglasnost za tako nešto, dok u Partizanu smatraju da je tužba morala da bude predata neposredno posle te odluke.\nKada je reč o kašnjenjima plate, pravilnik nalaže da dve neisplaćene zarade automatski povlače raskid saradnje na štetu kluba, dok iz Humske stižu uveravanja da se tako nešto apsolutno nije dogodilo. Od početka godine Asano je dobio plate za januar, februar i mart (po 50.000 evra), a uz to u trećem mesecu ove godine su mu izmirena dugovanja iz prošle sezone u iznosu od 90.000 evra. Iz Partizana stižu uveravanja da je pravda sigurno na njihovoj strani i da će posle procesa pred FIFA sigurno inkasirati tri miliona evra. Ono što predstavlja mnogo veći problem je to što je Asano bio prospekt za prodaju ovog leta i što su u Partizanu računali da bi već za koji mesec od njega mogli da prihoduju više od tri miliona evra.\nPosle Japanca, Partizana, Asanovog dojučerašnjeg menadžera i Lazara Markovića, juče se po pitanju Asanove "izdaje" - kako njegov potez doživljavaju dojučerašnji saigrači, oglasio i kapiten Vladimir Stojković.\n- Asano je razočarao i izdao kompletan tim Partizana. Svako od nas pojedinačno se trudio ne samo da se uklopi u tim već da mu život u Beogradu bude prijatan kako bi se osećao kao kod kuće. On je bio jedan od nas! LJudski i moralno smo duboko razočarani i ponavljam osećamo se izdano, jer se ovo ne radi onima sa kojima si živeo skoro tri godine i to pred kraj prvenstva i utakmicu sezone. Poštujem njegovu odluku, ali mogao je da sačeka još 20 dana. Ostao je gorak ukus - podvukao je iskusni golman.\nPRE SEDAM DANA - MED I MLEKO\nŠOKANTNI odlazak Asana iz Partizana i Srbije odmah posle utakmice sa Proleterom definitivno niko nije mogao da nasluti. Niko od igrača do nedelje u jutarnjim časovima i prve informacije u medijima nije imao predstavu da Japanac više nije deo njihovog kolektiva.\n"Novosti" su pre samo sedam dana imale priliku da u razgovoru sa Asanom, za praznični broj u beogradskom Zoo-vrtu od njega čuju kako je sve "med i mleko", kako bi rado ostao da živi u Beogradu, da mu je Partizan pružio sve, ali ispostavilo se da je on već tada mislima bio daleko, daleko od crno-belih.\nTakuma Asano FK Partizan FIFA Japan Srbija Beograd Raskid ugovora


Regionalni kurs tehničkog izviđanja u organizaciji Ženevskog centra za humanitarno deminiranje – BHMAC\nRegionalni kurs tehničkog izviđanja u organizaciji Ženevskog centra za humanitarno deminiranje\nU Sarajevu se u organizaciji Ženevskog centra za humanitarno deminiranje, a u saradnji sa NVO Norveška narodna pomoć, održava Regionalni kurs tehničkog izviđanja, koji će trajati u periodu od 6.-10. septembra 2021. godine.\nTehničko izviđanje, kao ključni korak u procesu oslobađanja zemljišta, podrazumjeva identifikaciju, potvrđivanje i poboljšanje definicija granica opasnih područja. Podaci prikupljeni tehničkim izviđanjem značajno pomažu pri donošenju odluka i naknadnoj upotrebi odgovarajućih alata i resursa direktno doprinoseći povećanju operativne i troškovne efikasnosti i efektivnosti.\nUčesnici su predstavnici regionalnih centara za humanitarno deminiranje, te NVO sektor, čime je pružena mogućnost učesnicima iz različitih operativnih konteksta da se okupe i razmijene iskustva.\nKurs ima za cilj da sve polaznike upozna sa jasnim definicijama i smjernicama po pitanju dobre prakse, te šta preporučuju Međunarodni standardi protivminskog djelovanja.\nKurs se održava u NPA Global Training Centru u Bosni i Hercegovini, sa predavačima iz GICHD, gdje će polaznici imati priliku steći teorijska znanja, sa praktičnim demonstracijama i vježbama.\nOdobren zahtjev Bosne i Hercegovine za produženje roka prema članu 5 Konvencije o zabrani proizvodnje, upotrebe, skladištenja i transfera PP mina\nby administrator · Published 20. 11. 2020. · Last modified 30. 08. 2021.


BalkanMagazin :: Rusija: priprema se zabrana prodaje votke većim delom vikenda\nRusija: priprema se zabrana prodaje votke većim delom vikenda\nponedeljak, 09. jun 2014 02:26\nPolitika suzbijanja veoma raširenog alkoholizma putem poskupljenja votke i drugih žestokih pića ne daje očekivane efekte pa se zato traže i druga rešenja\n(ilustracija: u Rusiji muškarci žive kraće od svetskog proseka, smatra se i zbog preteranog ispijanja alkohola)\nSpecijalna ekspertska komisija pri vladi Rusije za borbu protiv alkoholizma priprema predlog prema kome bi se prodaja pića sa više od 15 procenata alkohola zabranila od subotnjeg popodneva do kraja vikenda. Predlog, kako se tvrdi, uživa podršku premijera Dimitrija Medvedeva.\nU opticaju je i incijativa da se zabrani prodaja žestokog alkohola mlađima od 30 godina koja, kako se čini, ima manje izgleda da prođe.\nProblem alkoholizma je u Rusiji dugoročan i mnogi su ga pokušavali da reše – od carskih vremena preko Lenjina, do Gorbačova i Putina, ali bez većeg uspeha. Poslednjh godina ruske vasti nastoje da građane od pijenja alkohola odvrate, pre svega, ekonomskim sredstvima, tojest drastičnim povećanjem cena tako da su votka i druga žestoka pića u Rusiji sada skuplja nego u dugim postkomunistiičkim zemljama.\nSmrtnost, pre svega muškaraca u produktivnom veku, u Rusiji daleko prevazilazi svetske standarde. Svaki peti Rus umire od posledica prekomerne upotrebe alkohola, tojest godišnje oko 400 hiljada ljudi, još skoro 300 hiljada njih umre od posledica pušenja, a oko 100 hiljada od droga. Životni vek muškaraca je zato, kao nigde u svetu, toliko izrazito kraći nego kod žena. To samo pogoršava polnu strukuru stanovništva i produbljuje nesrazmeru žena prema muškarcima koja je stvorena naročito u Drugom svetskom ratu.\nRuski eksperti se dosta inspirišu skandinavskim modelom borbe protiv alkoholizma. Na primer, u Norveškj, Švedskoj i Finskoj žestoki alkohol se može kupiti samo u specijalnim državnim prodavnicama i to u ograničenim količinama i po veoma visokim cenama. Kritičari ove, praktično prohibitivne, mere ukazuju da zbog toga Nordijci često idu na izlete u okolne zemlje, naročito u Dansku, radi konzumiranja akohola, a krijumčarenje akohola je postalo nešto gotovo sasvim uobičajeno za ove zemlje čija je stopa kriminaliteta, inače, među najnižima u svetu.


Lajčak kritikuje EU: Usporen proces evropske integracije ZB\nTanjug 9. juna 2019. 12:00\nBEČ – Ministar inostranih poslova Slovačke Miroslav Lajčak kritikovao je Evropsku uniju, ukazujući da je politika proširenja postala nepopularna u pojedinim državama članice, zbog čega je proces evropske integracije Balkana usporen.\nPrema njegovim rečima, region Zapadnog Balkana se menja i napreduje, iako bi bio poželjan brži napredak.\n„Sve to je rezultat što EU, koja je lider u regionu, nije kredibilna“, uveren je Lajčak.\nOn kaže da uvek postoje druge alternative, ali da nema bolje od EU.\nS tim u vezi, ocenio je da je neophodno da EU omogući otpočinjanje pristupnih pregovora sa Severnom Makedonijom i Albanijom.\n„Početak pregovora ne znači i članstvo, već početak ozbiljnog procesa uvođenaj evropskih standarda u tim zemljama, veći uticaj EU na procese u tim državama. Početak pregovora značilo bi da je EU ozbiljan globalni igrač koji je spreman da utiče na razne događaje u svom susedstvu“, objasnio je on.\nLajčak je podsetio da je evropska integracija politika EU, koja znači da one zemlje koje žele da pristupe moraju da igraju po njenim pravilima, ali i da to znači da i Unija mora da poštuje ista pravila.\n„Nakon što je rešeno pitanje imena Severne Makedonije, što je bio ogroman problem, ako želimo da ostanemo kredibilni nemamo drugu mogućnost nego da ih pozovemo na početak pregovora. Na Balkanu prisutna je sumnja koliko je EU ozbiljna u svojoj politici proširenja“, ukazao je on.\nŠto se Bosne i Hercegovine tiče Lajčak podseća da je u toj zemlji masivna prisutnost međunarodne zajednice.\n„Tamo imamo najveću delegaciju EU, visokog predstavnika, vojno prisustvo. Treba da odlučimo hoćemo li da mi spolja vodimo tu zemlju, što bi bila velika greška ili da pomognemo BiH da stane na svoje noge, za šta je potrebno transformisati međunarodno prisustvo“, rekao je Lajčaj.


Energyobserver - TERENSKO ISPITIVANJE VODA U CELOJ SRBIJI\nTim od 30 stručnjaka iz Srbije i Nemačke sprovodiće biološki monitoring voda tokom septembra. Eksperti će preći preko 1000 kilometara i uzorkovaće vodu na 15 lokacija u različitim delovima zemlje.\nTim će prikupiti sveobuhvatne naučne podatke, ojačati saradnju unutar naučne zajednice i podići svest javnosti u vezi sa zaštitom i korišćenjem vode. Informacije su neophodne kako bi se došlo do pregleda kvaliteta vode potrebnog za ispunjavanje uslova za dostizanje „dobrog statusa“ prema standardima Okvirne direktive o vodama Evropske unije. Takođe će se omogućiti prekogranično poređenje rezultata, na primer kada se radi o međunarodnoj reci poput Tise.\nCilj ovog monitoringa je uspostavljanje koherentnog i sveobuhvatnog pregleda stanja vode unutar svakog vodnog područja koji će omogućiti da se sva vodna tela, površinskih voda, svrstaju u jednu od pet klasa.\nBiološki monitoring je srž ocene statusa širom EU. Kada je reč o rekama u Evropi, dostizanje „dobrog ekološkog statusa“ predstavlja osnovni cilj. Dok se u državama članicama EU ekološki status redovno ocenjuje, monitoring (nadgledanje/praćenje) voda u Srbiji trenutno ne obezbeđuje detaljne informacije.\nGlavni cilj projekta „Podrška planiranju politika u sektoru upravljanja vodama“ je da ojača kapacitete Republičke direkcije za vode, JVP „Srbijavode’’ i JVP „Vode Vojvodine’’, kao i drugih srodnih institucija kako bi se u integralnom upravljanju vodama sproveli principi koji proizilaze iz Okvirne direktive o vodama EU, kroz izradu elemenata Plana upravljanja vodama.\nU planu je i izrada Plana upravljanja vodama u Republici Srbiji za period 2021-2027. godine. Tvining je najvažniji oblik pretpristupne pomoći u izgradnji institucionalnih kapaciteta, uspostavljen od strane Evropske komisije.\nMeđudržavna saradnja između država koje učestvuju u ovom projektu će se nastaviti kroz rad u Međunarodnoj komisiji za zaštitu reke Dunav (ICPDR) i drugim međunarodnim organizacijama i nakon završetka projekta.\n14.09.2019 · ISPITIVANJE_ISPITIVANJE_VODA / SRBIJA


Radio televizija Rožaje - Ministarka prva primila vakcinu u KCCG\nUtorak, 23 Februar 2021 13:28\nMinistarka prva primila vakcinu u KCCG Istaknuto\nU Kliničkom centru Crne Gore (KCCG) počela je vakcinacija zaposlenih koji rade sa pacijentima oboljelim od COVID-19 infekcije, a prvu od 150 vakcina primila je ministarka zdravlja Jelena Borovinić Bojović. Nakon imunizacije, istakla je da drugi kontigent ruskih vakcina, 5.000 doza, stiže u četvrtak, dok će kineske vakcine ka Crnoj Gori krenuti 27. februara.\nVakcine su primili pulmolog i još četvoro zaposlenih koji su u crvenoj COVID zoni, a koji nemaju antitijela.\nVakcinacija se odvija po planu\nNakon vakcinacije, Borovinić Bojović poručila je da će se vakcinacija u kontinuitetu odvijati.\n"Broj utrošenih vakcina je dinamičan i vakcinacija se odvija po dobro osmišljenom planu", kazala je ona.\nNa pitanje novinara o prijavljivanju za vakcinaciju, ministarka je navela da postoje tri načina - preko coronainfo sajta, izabranih ljekara i telefonske linije.\nPonovila je da će vakcinacija prvo da se odvija po prioritetnim grupama.\nPo Nacionalnom planu, dodala je Borovinić Bojović, u Crnoj Gori bi trebalo vakcinisati 330.000 građana, kako bi se moglo govoriti o kolektivnom imunitetu.\nImunitet od ruske vakcine trebalo bi da traje do dvije godine, ali ministarka je istakla da je to sve individualno.\nMinistarka se zahvalila doktorki Dobrili Nikčević, koja je, kako je navela, od početka epidemije bila u crvenoj kovid zoni.\nDoktorka Nikčević je navela da je upravo vakcinacija uslov da se vratimo normalnom životu. Zahvalila se što se u KCCG krenulo sa vakcinacijom.\n"I pored vakcine, ovo stanje će i daje potajati, i moramo da naučimo da se i dalje pridržavamo svih mjera - distanca, maska, pranje ruku. I tako dok skroz budemo sigurni da možemo bez toga", poručila je Nikčević.\nKorekcija mjera sjutra\nBorovinić Bojović saopštila je da će sjutra, u 15 sati, biti saopštene korekcije mjera za sprečavanje širenja korona virusa. Istakla je da, na osnovu trenutnih indikatora, sigurno neće doći do ublažavanja mjera.\npogledano 164 puta\nPosljednje od RTR10\nViše iz kategorije: « Abazović se zahvalio NR Kini na donaciji vakcina\tPredsjednik Crne Gore Milo Đukanović primio predsjednicu Kulturno-informativnog centra Crne Gore u Luksemburgu Fetiju Kalač »


Napeto u Tripoliju: 400 zatvorenika pobeglo iz zatvora - Sputnjik Srbija\n09:56 03.09.2018 (osveženo 09:57 03.09.2018) Preuzmite kraći link\nOko 400 zatvorenika pobeglo je iz zatvora u libijskoj prestonici, dok nedaleko od njega u Tripoliju besne sukobi između rivalskih oružanih grupa.\nZatvorenici su silom otvorili vrata zatvora „Ain Zara“, a čuvari nisu mogli da ih zaustave, rekao je neimenovani libijski zvaničnik, potvrdivši saopštenje sudske policije koje je objavljeno na društvenim mrežama, prenosi Rojters.\nZatvor se nalazi u južnom delu Tripolija, u oblasti u kojoj se već nedelju dana vode žestoke borbe između rivalskih grupa, prenosi Tanjug.\nDa bi se okončali sukobi, misija Ujedinjenih nacija u Libiji pozvala je „razne relevantne strane“ da se u utorak u podne sastanu radi „hitnog dijaloga o bezbednosnoj situaciji“.\nVlada Libije, koju priznaju UN, proglasila je vanredno stanje u Tripoliju i okolini zbog napada u kojima je ubijeno 39 osoba, uključujući i civile.\nMinistarstvo zdravlja saopštilo je da je povređeno 96 osoba, preneo je AP.\nLibija je od izbijanja pobune 2011. godine upala u haos, piše agencija i podseća da je tada svrgnut, a zatim i ubijen dugogodišnji lider te zemlje Muamer el Gadafi.\nOd tada zemljom upravljaju dve suprotstavljene vlade, jedna sa sedištem u Tripoliju, a druga na istoku Libije, a obe vlade imaju podršku brojnih naoružanih grupa koje imaju stvarnu vlast na terenu.


Studija: Još uvek je moguće zadržati globalno zagrevanje na dva stepena\nSciTech Autor:Beta14. apr. 202214:401 komentar\nAko vlade učine sve na šta su se obavezale u borbi protiv klimatskih promena, svet još može da ispuni jedan od dva međunarodno dogovorena cilja za ograničenje globalnog zagrevanja, pokazala je nova studija.\nSvet bi mogao da zadrži globalno zagrevanje na nivou od dva stepena Celzijusa ili za nijansu ispod toga, što se nekada činilo kao nedostižno, navodi se u studiji objavljenoj u časopisu Nature.\nTo će se postići jedino ako države dostignu prihvaćene ciljeve za suzbijanje emisija ugljenika do 2030. godine i ako ispune obećanja o postizanju nulte emisije ugljenika do sredine veka, navode naučnici.\nSvet topliji za dva stepena i dalje znači izrazito poremećenu klimu, sa jačim olujama, višim nivoima mora, izumiranjem životinja i biljaka, nestajanjem korala, topljenjem leda i većim umiranjem ljudi od vrućine, smoga i zaraznih bolesti.\nStudija, međutim, pokazuje da svet nije na dobrom putu da ispuni i drugi međunarodno dogovoreni cilj, globalno zagrevanje do 1,5 stepena Celzijusa više u odnosu na predindustrijsko vreme.\nDostizanje tog značajnijeg cilja, za koji naučnici navode da bi u većoj meri zaštitilo planetu, neće biti moguće ako se države ne obavežu i ne postignu nova velika smanjenja emisija štetnih gasova najkasnije do 2030. godine, a možda i u naredne tri godine, navode autori studije.


Da li će EU da skrene s Turskom s pravnog puta i — zaluta - Sputnjik Srbija\n01:12 25 Februar 2021\nDa li će EU da skrene s Turskom s pravnog puta i — zaluta\nPROEuropean Parliament Follow\n18:30 08.03.2016 (osveženo 19:53 08.03.2016) Preuzmite kraći link\nRešenje o migrantskoj krizi, koje pokušavaju da usaglase EU i Turska, deo je političkih dogovora, a ne pravnih normi koje važe za izbeglice i tražioce azila, upozoravaju sagovornici Sputnjika.\nMoguć dogovor Turske i Evropske unije o migranatima skrenuo je izgleda sa pravnog puta i zalutao u političke vode. Selekcija migranata prema geografskom poreklu, ali i razlogu odlaska iz matične zemlje, sagovornicima Sputnjika deluje kao nešto što je na granici kršenja ljudskih prava zapisanih, kako navode, „zlatnim slovima u svim postojećim svetskim konvencijama“.\n© Flickr / K.Hurley\nDošlo vreme da Turska spasava Evropu\nOkvirni dogovor koji su Turska i EU sklopile o migranatima naslanja se na ideju da ilegalne migrante, pre svega iz Sirije ali i iz drugih država, koji su u EU ušli na nelegalan način, preko njihove teritorije — prime nazad. One koji su u Tursku stigli na legalan način, proslediće u zemlje Evropske unije. Ideja je da se proporcijalno, za jednog ilegalnog koji se vrati iz EU u Tursku, jedan legalan pošalje u neku od država EU. Turska je uz ovo prihvatila i da udomi izbeglice i sa grčkih ostrva, saopšteno je sa Samita EU i Turske o migrantskoj krizi.\nNikola Kovačević iz Beogradskog centra za ljudska prava, u razgovoru za Sputnjik kaže da mnogo zavisi od toga kako će ovaj dogovor biti realizovan, ali ne beži od konstatacije da sve vodi ka mogućem favorizovanju izbeglica, i to pre svega po nacionalnosti — prvo Sirija i Irak — dok se drugi zaobilaze.\nPolitika, a ne pravo\n„Postoji i opasnost da će se neke zemlje u kojima i dalje postoje razlozi za traženje međunarodne zaštite, na neki način možda diskriminisati, ali teško je davati bilo kakve procene dok se to ne desi. Znam da je sistem kvota EU do sada uključivao migrante iz Sirije, Avganistana, Eritreje, Somalije, Sudana… dok su ekonomski migranti bili skrajnuti. Mnogo gora stvar je što ovaj sporazum planira odobravanje zatvaranja ’balkanske rute‘, što je sa aspekta međunarodnog prava nedozvoljeno, jer nikome ne možete da uskratite da na nekoj teritoriji pristupi postupku traženja azila“, objašnjava on.\nSamit: Turska od EU dobija šest milijardi i vizne olakšice\nOn ističe da je ovaj postupak na neki način već počeo. Diskriminišu se Avganistanci, Somalijci… koji se, kako navodi, vraćaju po kolektivnoj proceduri, što je suprotno međunarodnom pravu. Kovačević dodaje i da ne sme biti ograničavanja broja ljudi koji bi da uđu u neku zemlju, jer prema svakome ko zatraži azil, mora da se postupa isto, po istoj proceduri i pravima, bilo da je on prvi koji je ušao, ili 101. Ne sme da bude vraćen u zemlju iz koje je došao.\n„Turska pregovara za viznu liberalizaciju. Oni traže velike pare da bi ojačali svoje granice i sprečili migrante da ulaze u Evropu. Cela ideja ovog plana je da se smanji pritisak na EU, da Turska odradi taj, da kažemo, posao za ostatak EU i zemlje koje nisu članice EU, ali su na zapadnoj balkanskoj ruti, kako bi se migranti iz Sirije, Iraka… lakše iz Turske relocirali. Ali ono što je još više poražavajuće je što će se po ovom sporazumu i ljudi iz Grčke vraćati u Tursku. Apsolutno je neprihvatljivo da iz članice EU, kao što je Grčka, vraćate izbeglice u Tursku, koja ima geografsku rezervu da uopšte nema obavezu da razmatra azil ljudi koji dolaze van područja Evrope“, objašnjava Kovačević.\nOn podseća da Turska, po proceni UNCHR-a, nije sigurna zemlja i smatra da je ovo politički dogovor, a ne pravni jer je Turska zemlja čiji je sistem azila kolabirao zbog miliona ljudi, ali nije ni zemlja za pohvalu iz poštovanja ljudskih prava.\n„Evropa ne može da se bori sa ovom krizom, počinju da donose političke odluke, sve političke odluke koje su do sada donete su odluke koje podrazumevaju kršenje međunarodnog izbegličkog prava“, izričit je Kovačević.\nPakt Turske i Brisela: Bunkerizacija Evrope\nSve je postalo besmisleno, kaže Kovačević, jer ti ljudi pate, a mi (Srbija) smo dobili odrešene ruke da ih vraćamo Makedoncima, oni Grcima, a Grci — Turcima… Hrvati nama…To, takozvano lančano vraćanje, smatra Kovačević, i vraćanje ljudi u zemlje koje ne mogu biti sigurne za izbeglice, nije pokazatelj poštovanja ni osnovnih ljudskih prava.\nKao i Kovačević, Vladimir Petronijević iz NVO „484“ sumnja u način na koji Turska i EU žele da reše migrantsku krizu. On kaže da je jasno da Turska treba da bude „rampa“ za migrante ka EU, ali se pribojava i da način na koji sporazum može biti sproveden, može dovesti do veće selekcije migranata, za koju tvrdi da je prisutna već pola godine u ovoj grupaciji.\n„To jeste jedan od problematičnih aspekata u zaštiti ljudskih prava kod ovih ljudi. Dakle, programi preseljenja postoje i oduvek su postojali. Jedan od načina rešavanja izbegličkih kriza jeste preseljavanje, ali je vrlo važno na koji način je i kako taj proces organizovan. Ko tom procesu može pristupiti, u kom postupku i da li ti ljudi imaju odgovarajuću pravnu pomoć, i kome će zapravo biti dozvoljeno da učestvuje u programima preseljavanja“, pita se on.\nAnkara od EU traži bezvizni režim pre proleća\nSporazum Turske i EU, po Petronijeviću, teško da će nekome onemogućiti da traži azil po međunarodnom pravu, ali podseća da postoji i druga strana koja nije još razrađena ovim sporazumom, koja treba da dobije rešenje, a to su ilegalni kanali kojima dolaze izbeglice, a koje su u rukama krijumčara.\n„Dakle, zakonitost kretanja tih ljudi i njihova sigurnost su bili jedni od osnovnih zahteva civilnog društva. A ono što je ključno je kako će taj proces zapravo izgledati u Turskoj, kakva će im prava biti dostupna tamo, ali i kako će izgledati sam proces takozvanog preseljenja. Da li će ti ljudi biti selektovani kao i do sada, bez ekonomskih migranata koji dolaze iz Iraka, samo Sirijci, i to ne da prođu svi, i tako dalje… To su sve pitanja na koje mi nemamo odgovor u ovom trenutku“, kaže Petronijević.\nDefinitivni dogovor EU i Turske očekuje se polovinom ovog meseca kad bi trebalo da se nastavi dijalog o migrantima.\nizbeglice, migranti, Samit Turska-EU, EU, Nikola Kovačević, Vladimir Petronijević, Turska


STUDENTSKI CENTAR PREJAK ZA ZLATIBOR\nKošarkaši Zlatibora izgubili su od Studentskog centra sa 74:88 u šestom kolu regionalne ABA2 lige u okviru banjalučkog „balona“. Čajetinski tim je samo u prvom poluvremenu uspeo donekle da pruži otpor neporaženom timu koji je ostvario i šestu pobedu.\nProtiv ekipe koja je sigurni lider drugoligaškog ranga Zlatiboru je bilo potrebno znatno bolje šutersko izdanje od onog kog su pokazali u petak u Boriku (10/38). Osim veće uspešnosti u šutu iz igre, razvojni tim Budućnosti je imao i više skokova (37:21) kao i više asistencija (19:14) što je otvorilo put ka sigurnom trijumfu.\nNajefikasniji u ekipi Strajina Nedovića bili su Dušan Kutlešić i Stefan Mitrović sa po 14 poena. Za pobednički tim se 11 igrača upisalo u listu strelaca, a 13 poena je ubacio plejmejker Nikola Pavlićević, 12 je dodao Igor Todorović a 11 Milić Starovlah.\nZlatibor je dobro otvorio meč i poveo sa 6:1, dolazivši do dobrih pozicija za dva poena. Ipak, Podgoričani prave seriju 7:0 i prelaze u vođstvo, a još koji minut je trajao rezultatski egal uz pogodak Stanojevića na asistenciju Kutlešića. Čajetinci su težili da šuterski napadnu „studente“, ali nikako nisu uspevali da pogode šuteve za tri poena jer su se promašaji ređali a u ranoj fazi su promašili pet slobodnih bacanja. Studentski centar je to koristio i posle prvih 10 minuta vodio sa 22:12.\nNadahnuta igra crnogorskog predstavnika se nastavila i u drugom kvartalu sa dobrim rešenjima kako u unutrašnjoj igri, tako i u šutu spolja i uprkos prvoj trojci za Zlatibor posle 10 promašaja koju je ubacio Protić, tim iz Podgorice dolazi do najveće prednosti od 13 poena. Koliko je čajetinski tim izgubio kontrolu i samopouzdanje u napadu, pokazuje i kontranapad tri na jedan koji nije pretvoren u koš. Predstavnik Srbije u takmičenju ipak uspeva da se konsoliduje i na poluvreme se otišlo sa prihvatljivih 38:32\nKoliko god da su pojedini periodi igre Zlatibora u prvom poluvremenu izgledali loše, najgori period je tek usledio. Studentski centar je treću četvrtinu otvorio serijom 12:0, a Zlatibor je bio bez poena četiri minuta. Taj period je i odredio ishod utakmice, jer je ekipa iskusnog trenera Nenada Trajkovića koji je radio i u Partizanu i NBA ligi je imala dobru defanzivnu postavku i više raspoloživih rešenja u napadu pa je razlika rasla. Uz zvuk sirene za kraj poslednje četvrtine Papić se konačno upisuje u strelce ubačenom trojkom za 48:67.\nAtmosferu koja je karakteristična za ubedljivu razliku razmrdao je ulazak mladog Crnogorca Darka Ostojića u ekipi Zlatibora koji je borbenošću doneo nekoliko dobrih poteza, a upisao se i u strelce. Čajetinski klub je do kraja uspeo da smanji razliku, Studentski centar je upisao novi ubedljiv trijumf i dokazao se kao glavni kandidat za ulazak u prvi rang ABA lige. Kvalitet igračkog kadra sa iskustvom igranja u višem rangu koje imaju Tejić, Pavlićević, Starovlah ili potencijalom Amerikanca Megija koji je imao rekordne trojkaške učinke u koledž košarci dokazan je i na parketu jer tim nije poražen ni u crnogorskom prvenstvu pa tako u 15 mečeva ove sezone nemaju poraz.\nPosle utakmice šestog kola, predstavnici kluba iz Čajetine u subotu napuštaju „mehur“ u Banja Luci s obzirom da neće odigrati treći meč u nedelju protiv Rabotničkog jer makedonski tim nije mogao da dođe na turnir zbog pojavljivanja koronavirusa u sopstvenim redovima.\nTo će doneti Zlatiboru pobedu službenim rezultatom 20:0, ali i više vremena za pripremu utakmice protiv zemunske Mladosti, ekipe koja je na prvom mestu u Košarkaškoj ligi Srbije sa skorom 16/1, a ovaj derbi igra se u sredu 27. januara.\nZlatibor – Studentski centar 74:88 (12:22, 20:16, 16:29, 26:21)\nDvorana: Borik, sudije: Kruljac, Babić, Lazov.\nZlatibor: Protić 11, Čabrilo 8, Ostojić 2, Kutlešić 14, Joksimović, Mitrović 14, Jeftić 6, Vorkapić 8 (5as), Papić 5, Stanojević 2, Pavlović 4.\nStudentski centar: Megi 9, Pavlićević 13 (6as) Slavković 6, Starovlah 11, Vujisić, Bačović 5, Ivišić 6, Hegdorn 10, Drobnjak 12, Žugić 3, Barović 5, Tejić 8 (7sk).


London: Protest protiv dolaska Trampa u posetu\nDemonstranti su u povorci prošli od Ambasade SAD do Parlamenta\nNekoliko hiljada ljudi okupilo se ispred Britanskog parlamenta u Londonu zahtevajući da Vlada povuče poziv američkom predsedniku Donaldu Trampu da dođe u državnu posetu Velikoj Britaniji.\nOd kada je nedavno posetila Vašington, razgovarala s Trampom i pozvala ga da dođe u posetu narednog leta, u Velikoj Britaniji su poslednjih dana sve veće kritike protiv konzervativne premijerke Tereze Mej.\nDemonstranti su u povorci prošli od Ambasade SAD do Parlamenta, uzvikujući "Neka te je sramota, Terezo Mej".\nDok Tereza Mej insistira da je Tramp dobrodošao, britanski poslanici raspravljaće 20. februara o peticiji u kojoj se traži da se državna poseta američkog predsednika Donalda Trampa Velikoj Britaniji spusti na nivo obične.\nNa toj peticiji je prikupljeno je 1,7 miliona potpisa.


Dan online - Politika: Demokrate trn u oku vlasti - 2016-09-14\nPolitika ALEKSA BEČIĆ PORUČIO IZ NIKŠIĆA Demokrate trn u oku vlasti\nMoguće je bitisati u politici na potpuno materijalno bezinteresnim osnovama, jer su Demokrate čist primjer kako je dovoljna snaga volje i zdrava i prava ideja da objedine ljude u borbi za promjene. To je u Nikšiću saopštio lider Demokrata Aleksa Bečić na konstitutivnoj sjednici mjesnih odbora Ozrinići, Bistričko i Integralovo naselje.\n– Demokrate predstavljaju trn u oku mnogima, a naročito ovoj vlasti, zbog toga što nemamo finansijere, ni medijske pokrovitelje i zato što nas ne mogu potkupiti, ucijeniti i zaplašiti. Niko nas neće zaustaviti u namjeri da ovu zemlju učinimo bogatijom, pravednijom, prosperitetnijom – saopštio je predsjednik Demokrata.\nKonstitutivnoj sjednici su, osim Bečića, prisustvovali i potpredsjednik Demokrata Momo Koprivica i generalni sekretar Boris Bogdanović.\nZa predsjednika Mjesnog odbora Ozrinići izabran je Labud Lalatović, MO Bistričko naselje vodiće Marko Kilibarda, a MO Integralovo naselje Velibor Blagojević.


Osnivači Gugla se povlače sa vodećih mesta u kompaniji - Biznis Telegraf.rs\n04/12/19 | 10:02 ≫ 10:32\n"Alfabet" je osnovan 2015. godine kao deo korporativnog restruktuiranja Gugla, kompanije koje su Pejdž i Brin osnovali u Kaliforniji 1998. godine\nŽeleli to ili ne, Google prati vaše kretanje Foto: Pixabay.com\nOsnivači Gugla (Google) Lari Pejdž i Sergej Brin najavili su da napuštaju ključne pozicije u sestrinskoj kompaniji "Alfabet", javlja BBC.\nPejdž i Brin više neće obavljati funkciju glavnog izvršnog direktora i predsednika, ali će ostati u upravi. Guglov direktor Sandar Pičai će takoće postati i direktor "Alfabeta".\n"Alfabet" je osnovan 2015. godine kao deo korporativnog restruktuiranja Gugla, kompanije koje su Pejdž i Brin osnovali u Kaliforniji 1998. godine.\nSestrinska kompanije je osnovana kako bi aktivnost tehnološkog giganta bile "češće i odgovornije" dok je izlazio iz okvira interneta u druge sektore poput samovozećih automobila. Pejdž i Brin su prešli iz Gugla u Alfabet nakon njegovog osnivanja uz objašnjenje da to čine kako bi se fokusirali na započinjanje novih inicijativa.\nMeđutim, u blogu su dvojica 46-godišnjaka saopštila da se povlače iz svakodnevnog upravljanja kompanijom, ali su potvrdili da će biti prisutni kao članovi uprave, deoničari i saosnicači. Dodali su da je došlo vreme za pojednostavljivanje strukture menadžmenta.


Fotografija Londonske policije na kojoj je kombi kojim su gaženi pešaci na Londonskom mostu\nLondonska policija saopštila je da su napadači koji su prošle subote kombijem gazili ljude na Londonskom mostu, hteli da umesto kombija iznajme kamion od 7.5 tona – koji bi izazvao mnogo veću štetu- ali im uplata nije prošla.\nPolicija je saopštila da je u prtljažniku kombija pronađeno 13 vinskih flaša, a pretpostavlja se da su to ustvari pripremljeni molotovljevi kokteli koji bi bili korišćeni za dalje napade.\nLondonska policija pozvala je da se javi svako ko ima informaciju o svetlo-ružičastom keramičkom nožu koji je korišćen u napadima ua Borou marketu, jer je, kako su objasnili, takav nož neobičan i žele da saznaju odakle je došao.\nU napadima na Londonskom mostu i Borou marketu prošle subote poginulo je osmoro, a povređeno više od 50 ljudi. Policija je 8 minuta po prijemu poziva stigla na mesto napada I upucala trojicu napadača.


Predstavnici Turističke organizacije opštine Budva uspješno su predstavili ponudu budvanske rivijere na sajmovima turizma u Bratislavi “ITF Slovakia tour” i Istanbulu „EMITT 2016“, koji su održani u periodu od 28. do 31. januara.\n„Na sajmu turizma u Bratislavi, najznačajnijim sajmom turizma u Slovačkoj, i jednom od najznačajnijih sajmova turizma u centralnoj Evropi, TO Budva predstavila je svoju ponudu zajedno sa Nacionalnom turističkom organizacijom i lokalnim turističkim organizacijama Bara, Tivta i Kotora i predstavnicima turističke privrede Crne Gore. Na sajmu „ITF Slovakia tour“ učestvovalo je 345 izlagača iz 21 zemlje svijeta“, navela je Portparol TO Budve Darja Marović\nOna je dodala da na sajmu turizma u Istanbulu na štandu Nacionalne turističke organizacije Crne Gore, pored TO Budve, svoju ponudu predstavile su i lokalne turističke organizacije Cetinja, Ulcinja, Kotora, Podgorice, zatim predstavnici turističke privrede Crne Gore: HG „Budvanska rivijera“, „Beppler & Jacobson“ i turistička agencija Grand.\nNa sajmu je učestvovalo je 4.500 kompanija.\n„Interesovanje za Crnom Gorom na oba sajma bilo je veoma izraženo, kako od strane agenata tako i od strane individualnih posjetilaca. Najčešća pitanja odnosila su se na avionski prevoz prema Crnoj Gori", navodi se.\nda se ispita ko sve ide na sajmove turizna o trusku naroda!!!!!! To cekaju cijele.godine da binse provodili i putovali..veliki turisticki strucnjaci sa konca i konopca ,zaposleni partijski i rodjacki kumovski prijateljski ,a znanje sprdnja 0!!!!!!! Zato nam i ide turizam u sunovrat!!!!


'Nema političke stabilnosti bez razumnih ekonomskih koraka' - Klix.ba\n'Nema političke stabilnosti bez razumnih ekonomskih koraka'\n22.10.2009. u 18:14\nUsred “intenzivnih aktivnosti koje imaju suštinski značaj za ponovno usklađivanje odnosa između Bosne i Hercegovine i međunarodne zajednice” od najvećeg je značaja da se “ekonomija ne stavi jednostavno na listu čekanja”, rekao je danas visoki predstavnik i specijalni predstavnik EU Valentin Inzko na konferenciji poslodavaca iz Bosne i Hercegovine i Slovenije.\n“Naš cilj je normalizirati status Bosne i Hercegovine tako da ona može ići dalje prema punoj evroatlantskoj integraciji kao suverena i stabilna demokratska država”, rekao je visoki predstavnik i specijalni predstavnik EU, naglasivši da se “ovi razgovori ne vode u vakuumu”, saopćeno je iz OHR-a.\n“Dok tražimo rješenje kojim će se zaštititi interesi i zadovoljiti težnje svih građana Bosne i Hercegovine, ovi isti građani žive svoj svakodnevni život. Oni rade – ili u desetinama hiljada slučajeva – traže posao; oni studiraju i vode poslove i domaćinstva. Oni se trude da sastave kraj s krajem”, rekao je visoki predstavnik i specijalni predstavnik EU.\nValentin Inzko je naglasio da se napori na unapređenju poslovnog okruženja u BiH, privlačenju investicija, stvaranju radnih mjesta i jačanju životnog standarda ne mogu jednostavno staviti na čekanje dok se ne dođe do političkog rješenja.\n“Ne može se graditi demokracija na prazan stomak: ekononomski i politički razvoj moraju ići ruku pod ruku.”\nVisoki predstavnik i specijalni predstavnik EU ponovio je poziv vladajućim strankama da "ispune obaveze koje su preuzele u okviru procesa evropskih integracija te da radikalno poboljšaju poslovno okruženje donošenjem državnog Zakona o obligacijama i moderniziranjem sistema bankarske supervizije".\nInzko je također pozvao nadležna ministarstva i agencije da poboljšaju usluge koje ambasade BiH mogu ponuditi potencijalnim ulagačima u ovu zemlju.\n"Razlog zbog kojeg apelujem da se ove stvari urade je veoma jasan – to će pomoći da se više novca usmjeri za stvaranje novih radnih mjesta", rekao je Inzko.\nVisoki predstavnik i specijalni predstavnik EU pozvao je članove Udruženja poslodavaca BiH, suorganizatora ove konferencije koja se danas i sutra održava u Sarajevu, "da izvrše pritisak na vlasti da poduzmu ove razumne korake, jer ako vi to ne učinite, oni neće djelovati".\nOn je zaključio izlaganje riječima da “ako političari ispune svoje osnovne obaveze, mogu vama pomoći da građanima ove zemlje donesete prosperitet koji im je već predugo uskraćen".\n"Bosni i Hercegovini ne prijete sukobi"\n22.10.2009. u 18:24\nZa BiH dostojanstvo je na prvom mjestu\n22.10.2009. u 18:03


Gradsko Udruženje "Autizam Subotica" obeležilo 2. april, Svetski dan osoba sa autizmom nizom manifestacija. Istaknuto da osobe sa autizmom ne žive pored nas, nego da su deo nas, te da im je potrebna još šira podrška društvene zajednice.\nSvetski dan osoba sa autizmom 2. april, obeležen je u organizaciji gradskog udruženja "Autizam Subotica", a centralna manifestacija pod nazivom " Moj prijatelj je osoba sa autizmom" održana je u subotu, 2. aprila, na sportskim terenima na Prozivci. U obeležavanju ovog značajnog datuma pridružio se i grad koji je osvetlio plavom bojom spomenik cara Jovana Nenada.\nSistem socijalne zaštite treba doraditi, stav je Udruženja\nŠetnja solidarnosti, koju su simbolično na sportskim terenima zajednički organizovala deca sa autizmom i predstavnici državnih ministarstava i grada, pokazala je da deca sa autizmom ne žive pored nas, nego da su deo nas. Sportski poligon prošli su svi učesnici zajedno, a u nebo su simbolično pušteni plavi baloni, simbol osoba sa autizmom. Obeležavanju tog značajnog datuma priključio se veliki broj sportskih klubova kao i FK "Spartak" koji je sa decom iz udruženja i mališanima iz "Kolevke" na utakmici sa "Radničkim", pustio simbolično plave balone u nebo, te je na taj način klub "Spartak Subotica" već drugu godinu podržao to udruženje.\nNa težak položaj osoba sa autizmom još jednom je podsetila Suzana Skenderović, predsednica udruženja "Autizam Subotica".\n- Podrška koju imamo od ministarstva i grada je značajna, međutim položaj dece i osoba sa autizmom u Srbiji je danas i dalje veoma težak. Deca nisu u dovoljnoj meri prihvaćena u društvu i zato o autizmu treba pričati 365 dana u godini, a ne samo na ovaj dan. Ukoliko bi u sistem socijalne zaštite ušao i servis usluga u porodicama, dnevni boravak, poluboravak, to bi bio jako dobar potez. Porodice žive 24 sata i imaju jako malu podršku. Svedoci smo i da se ukida stručna podrška po školama i pitanje je koliko su vremena deca koja borave u školi od 4 do 5 sati pokriveni nekom stručnom podrškom - objašnjava Skenderovićeva.\nAleksandar Veljković, radni terapeut pri udruženju, istakao je da je veoma bitno da se autizam identifi kuje u što ranijem uzrastu.\n- Radna terapija je efi kasnija ukoliko se što ranije sprovode kod osobe sa autizmom. Ona je širok pojam i u nju spada socijalizacija, grafomotorika, psihomotorika i sve ono što pomaže detetu sa autizmom da se lakše uvede u svakodnevne aktivnosti i život. Deca sa autizmom mogu mnogo da daju ali ih morate saslušati, da biste ih razumeli. Ima slučajeva da nikada ne progovore i tu radite opservaciju mimike i pokreta, kako biste ih shvatili. Neki od njih kada im je nelagodno umeju sebi da nanesu bol i to je posebno teško za sve nas. Zato je važno da mi budemo ti koji spoznaju šta je to što dete tišti, te da mu pomognemo - kaže Veljković.\nDržavna politika je usmerena ka ravnopravnosti svih stanovnika, a Vlada preko resornih Ministarstava godišnje izdvaja značajna sredstva za krovna Udruženja u Srbiji, rečeno je na manifestaciji.\n- Kroz naše Ministarstvo imamo periodične konkurse više puta tokom godine upravo za pomoć osobama sa invaliditetom i razvijanje usluga socijalne zaštite. Udruženja u Subotici i Severnobačkom okrugu imaju ozbiljnu podršku od strane našeg ministarstva i ona će i dalje biti nastavljena - rekao je dr Nenad Ivanišević, državni sekretar u Ministarstvu za rad, zapošljavanje, boračka i socijalna pitanja. Predrag Peruničić, državni sekretar za sport i omladinu je rekao da je tom Ministarstvu sport izuzetno važan, ne samo zbog zdravlja, nego i edukacije dece. Peruničić je istakao da je jedna od aktivnosti Ministarstva i preventiva na kojoj se radi svakodnevno.\nGrad Subotica je još ranije dodelila prostoriju udruženju "Autizam Subotica" u kojoj ono obavlja svoje aktivnosti, a kako je rečeno, udruženju se pomaže i preko nekih javnih preduzeća.\n- Prošle godine je "Tržnica Subotica" kupovala opremu, a grad svake godine izdvaja određena sredstva pa je tako za prošlu izdvojio preko Konkursa 420.000 dinara za potrebe ove dece. Ne zaboravimo i pomoć kroz Javne radove - podsetio je Milimir Vujadinović, član gradskog veća za socijalnu zaštitu. Vujadinović je na tabli prijateljstva koju su nosila deca, napisao simboličnu poruku "Svi smo isti", želeći da poruči da se osobe sa autizmom ne razlikuju od drugih ljudi.\nGeneralna Skupština UN je u decembru 2007. godine usvojila Rezoluciju kojom je 2. april proglašen za Svestski dan osoba sa autizmom. Dugi niz godina u našoj zemlji ne postoji Nacionalni registar za osobe sa autizmom, te se njihov tačan broj ne zna. Registar je tek sada u izradi, a prema procenama u Subotici sa autizmom živi oko 50 osoba.


Horoskop za mlad Mesec u Lavu 19. avgusta 2020: Napredak za Škorpiju, dodatna zarada za Raka, nova faza u ljubavnom životu Vodolije | Astrosudbina\nNaslovna Horoskop Horoskop za mlad Mesec u Lavu 19. avgusta 2020: Napredak za Škorpiju,...\nHoroskop za mlad Mesec u Lavu 19. avgusta 2020: Mlad Mesec je na 26. stepenu Lava u ranim jutarnjim satima gde gradi pozitivan aspekt sa Marsom iz Ovna pa možemo biti poneseni optimizmom, radovati se i verovati u bolje sutra. Možemo imati snagu, hrabrost, osećaj sigurnosti pa možemo lakše doneti odluku za neke nove promene. Najviše ima uticaja na fiksne znake: Lava, Vodoliju, Bika i Škorpiju.\nŽelja da se otvori srce i da se dobije pohvala i divljenje, a kada se to desi mnoge osobe neće znati da se nose sa tom energijom. Sada nije vreme za kritike pa ih ne izražavajte. U nastavku dana Mesec prelazi u Devicu pa će praviti lepe aspekte sa Uranom iz Bika i Venerom iz Raka što nam može doneti iznenadne preokrete i pozitivne promene što ukazuje vaš lični horoskop u kojoj sferi života. Mesec iz Device u sekstilu sa Venerom iz Raka nam donosi smirenost, optimizam, vedrinu, umetničke sposobnosti i čvrste stavove kada su vrednosti u pitanju. Sa ovim mladim Mesecom možete očekivati neočekivano, veliki optimizam i otvaranje srca i duše, piše astrolog Željka Knežević.\nŠTA POJEDINI ZNACI MOGU OČEKIVATI OD MLADOG MESECA U LAVU?\nastrologija 19. avgust 2020.\nhoroskop bik 19. avgust 2020.\nhoroskop vodolija 19. avgust 2020.\nhoroskop za 19. avgust 2020.\nmlad Mesec u Lavu 19. avgusta 2020\nPrethodni tekstKad pandemiji dođe kraj: Ova 3 horoskopska znaka će početi da varaju svoje partnere čim prođe korona\nSledeći tekstLjubavni horoskop od 16. do 31. avgusta 2020: Riba na meti udvarača, potencijalni haos kod Blizanca, Devici dobar period za zabavu


Zašto većina ljudi nikada neće biti uspešna\nDa se razumemo, biti uspešan ne znači (samo) imati mnogo novca – mnogi bogati imaju vrlo nesrećne i neuravnotežene živote i nezadovoljni su sobom. Uspeh se više tiče stalnog poboljšanja – vašeg životnog stila, stručnosti, zarade, vaših odnosa, vašeg doprinosa svetu u kome živite.\nZašto većina ljudi nije i neće biti uspešna? Jer većina ljudi ne evoluira, ne bavi se ličnim razvojem.\nŠto se više razvijate, morate se više fokusirati na onih nekoliko najvažnijih stvari, ali ljudi uglavnom ne čine dovoljno zato što se bave sa mnogo sporednih stvari, u kojima troše svou energiju i resurse.\nOsim toga, treba da se okružite ljudima koji su na vašem nivou, ako ste okruženi ljudima niske frekvencije, oni će vas držati u svojoj „mreži“, poput balasta, koji vas sprečava da uzletite. Ne možete nastaviti da jedete brzu hranu, ako znate da ona ne prija vašem organizmu, samo zato što se vaša porodica, ili vaš partner tako hrani. Morate dosledno održavati nivo visokokvalitetnih aktivnosti i energiju visoke frekvencije.\nŠto ste uspešniji – a to je balans nekoliko bitnih aspekata (duhovnog, emotivnog, finansijskog, fizičkog), u vašem životu sve manje ima mesta za sporedne stvari i loš kvalitet.\nDok ne započnete evoluciju, možete provoditi vreme sa bilo kim, iz sasvim razumnih razloga. Možete jesti bilo šta, rezonujući da je to ono u čemu uživate. Možete opravdavati aktivnosti i ponašanja, koja su osrednja.\nKako se vaša vizija o sebi i sopstvenom životu širi, shvatate da se morate menjati – morate smanjiti trošenje novca na gluposti i trošenje svog vremena na jeftinu zabavu. Morate više ulagati u svoje obrazovanje i svoju budućnost.\nKljučne reči blogoviBrankica Miloševićmagazin za ženemodni magazinženski magazinwannabe maagzinewannabe magazinZašto većina ljudi nikada neće biti uspešna


Zauvijek se mijenja način na koji gledamo videa na YouTubeu - Portal 072info\n30. Septembra 2016. Vrijeme objave: 14:47 sati\nYouZube planira potpuno promijeniti način na koji gledamo videa na mobilnim telefonima – uz pomoć nove mobilne aplikacije pod nazivom YouTube Go. U pitanju je aplikacija koja bi na YT trebala privući novih milijardu korisnika, između ostalog i iz zemalja poput Indije, Kine, Brazila i Indonezije, gdje se ovaj servis gleda na različitim uređajima i uz različite mogućnosti spajanja na internet.\nUpravo je Indija bila mjesto na kojem je voditelj YouTubeove radne grupe Nibha Jain zajedno sa svojom ekipom radio na razvoju nove aplikacije, koja bi trebala sjajno raditi i na sporijim brzinama interneta te na jeftinijim uređajima, uz manju potrošnju internetskog prometa.\nNoviteti koje donosi YouTube Go su brojni: aplikacija će moći raditi i kada korisnik nije spojen na internet, a preuzete videe korisnici će moći dijeliti s drugim u blizini putem bežične veze. Osim toga, YT Go će omogućiti korisnicima pregled prvih šest sekundi videa kako bi mogli odlučiti žele li baš na njega trošiti svoje megabajte, a bit će im dostupna i informacija o veličini svakog pojedinog videa kako bi znali koliko će prometa na njega potrošiti.\nNovost je i činjenica da YouTube Go neće imati sve mogućnosti osnovne aplikacije, poput komentara, trendova i pretplata. Očekuje se da će nova aplikacija svima biti dostupna već početkom 2017. godine, a stručnjaci predviđaju da će zauvijek promijeniti način na koji danas pregledavamo i dijelimo videa.


Saopštenje povodom dodele nagrade „Najbolje prakse u primeni Zakona o upotrebi jezika“ | Kosova.info\nDom|Najnovije|Saopštenje povodom dodele nagrade „Najbolje prakse u primeni Zakona o upotrebi jezika“\nSaopštenje povodom dodele nagrade „Najbolje prakse u primeni Zakona o upotrebi jezika“\nFoto: NVO Aktiv\nU našu redakciju je pristigla reakcija u vidu saopštenja od strane Zagovaračke platforme Empirika, uvezi odluke o dodeli nagrade za „Najbolje prakse u primeni Zakona o upotrebi jezika“. Povodom jučerašnje ceremonije Kancelarije poverenika za jezike pri kabinetu premijera Kosova. Te da pozivaju Kancelariju poverenika za jezike i Misiju OEBS-a na Kosovu da preispitaju odluku o dodeli nagrade i time upute jasnu poruku institucijama da je poštovanje Zakona o upotrebi jezika institucionalna obaveza, a ne privilegija jedne ili više zajednica na Kosovu.\nTe je često srpski jezik često albanizovan i priređen uz obilato korišćenje jezičkih konstrukcija nesvojstvenih pravopisu srpskog jezika.\nA jedan od primera internet portal MUP-a Kosova na srpskom jeziku, skoro i nema prevedene aktivnosti yvaničnika, mnogobrojne su gramatičke greške, nema prevoda poziva na vakcinaciju. Dok na društvenim mrežama uočljivo odsustvo informacija na srpskom jeziku prenosi Kosova.info\nU nastavku prenosimo čitavo saopštenje:\nInstitucijama Kosova Zagovaračka platforma Empirika, koju čine mediji i nevladine organizacije iz redova srpske zajednice na Kosovu, izražava snažno protivljenje odluci o dodeli nagrade za „Najbolje prakse u primeni Zakona o upotrebi jezika“ u trenutku kada je pravovremena I jezički ispravna informacija na srpskom jeziku u najvećem broju slučajeva nedostižna i kada smo svedoci brojnih primera kako javne institucije krše pravo na informisanje na srpskom jeziku.\nSamo jednom posetom internet stranici MUP-a Kosova na srpskom jeziku može se videti da su retko dostupni prevodi o aktivnostima zvaničnika, mnogobrojne su gramatičke greške u srpskom prevodu, nema prevoda poziva na vakcinaciju, uz uočljivo odsustvo informacija na srpskom jeziku na društvenim mrežama pomenute insitucije. Napred navedeno predstavlja samo neke od gorućih problema ove institucije u poštovanju Zakona o upotrebi jezika. Čak i kada je prevod na srpski jezik dostupan, on je vrlo često albanizovan i priređen uz obilato korišćenje jezičkih konstrukcija nesvojstvenih srpskom jeziku.\nNa osnovu svedočenja članova Empirike, MUP Kosova retko ili uopšte ne šalje saopštenja na srpskom jeziku. Istovremeno, i zvanične internet stranice ostalih institucija na Kosovu na svim nivoima su\nprepune gramatičkih grešaka ili, što je još češće, prevod ili sadržaj na srpskom jeziku uopšte nije dostupan. Novinari redakcija na srpskom jeziku, kao i organizacije civilnog društva iz srpske zajednice na Kosovu, kontinuirano i godinama unazad upozoravaju ne samo na kršenja Ustava i zakona, već i na kršenja ljudskih prava kada je u pitanju informisanje na jednom od dva službena jezika.\nS tim u vezi, članovi Empirike ukazuju na činjenicu da Vlada Kosova i dalje ne ulaže dovolјno napora da obezbedi pravovremeno i tačno prevođenje informacija od javnog značaja. Imajući u vidu navedeno smatramo neprimerenim dodeljivanje nagrade insitituciji koja u nedovoljnoj meri poštuje Zakon o upotrebi jezika. Dugogodišnje endemsko stanje u oblasti jezičkih prava prožima se kroz sve segmente našeg društva i kao takvo zahteva neizostavno otvaranje direktnog kanala komunikacije sa nadležnim insitucijama i ostalim zainteresovanim stranama o usvajanju neophodnih mera za prevazilaženje loše prakse u poštovanju jezičkih normi i prava nevećinskih zajednica na Kosovu. Ujedno, smatramo neophodnim da sve institucije, lokalnog i centralnog nivoa, uspostave održiv mehanizam u cilju poštovanja Ustava i zakona, radi odvijanja nesmetane komunikacije između institucija i građana srpske i ostalih nevećinskih zajednica.\nČlanovi Empirike ostaju otvoreni za saradnju i pružanje podrške svima koji su spremni da krenu putem rešavanja brojnih, davno uočenih i ponavljajućih problema u primeni Zakona o upotrebi jezika. Međutim, neke institucije koje su nominovane i nagrađene dokazano ne poštuju ovaj zakon. Pravovremeno i razumljivo pružanje informacija na srpskom jeziku je obaveza institucija i prvi korak ka poštovanju svih prava, uspešnom pružanju svih usluga i mogućnost aktivnijeg učešća srpske zajednice u javnom životu na Kosovu.\nUpravo iz tog razloga pozivamo Kancelariju poverenika za jezike i Misiju OEBS-a na Kosovu da preispitaju odluku o dodeli nagrade za „Najbolju praksu u primeni Zakona o upotrebi jezika“ i time upute jasnu poruku institucijama da je poštovanje Zakona o upotrebi jezika institucionalna obaveza, a ne privilegija jedne ili više zajednica na Kosovu.\nAktiv, Centar za zastupanje demokratske kulture – ACDC, Centar za prava manjinskih zajednica – CRMC, Centar za mir i toleranciju – CPT, Ekološko medicinska ekspertska gurpa EMEG, Forum za razvoj i multietničku saradnju – FDMC, Gračanica Online, Humani centar Mitrovica, Komunikacija za razvoj društva – CSD, Media centar, New Press, Radio Kontakt plus, RTV KIM, RTV Mir.\n13 novih slučajeva zaraze sa Kovid u petak na Kosovu\nKurti se sastao sa novim komandantom KSB-a, razgovarano o daljem razvoju kapaciteta